Тошкент ҳокимияти 1 млрд сўмга Президент портретларини сотиб олган - Daryo\n10:09, 25.11.2020 44857\nТошкент ҳокимининг бошқарув аппарати 4965 дона Президент портретларини сотиб олган. Уларнинг умумий қиймати 999,05 миллион сўмга тенг. Бу ҳақда маълумотларни Давлат харидлари порталига юкланган ҳужжатда кўриш мумкин, деб ёзади блогер Отабек Бакиров.\n2020 йил 19 майдаги шартномага кўра, портретлар «Колорпак» компанияси томонидан ишлаб чиқарилган. Буюртмага кўра, ҳар бири 200 минг сўмлик 2894 дона 59×71 лик портрет (жами 665,6 миллион сўм), ҳамда 2071 дона 49×42лик портрет (жами 333,4 миллион сўм) сотиб олинган.\nМаълумот учун, «Колорпак» томонидан чиқарилган Президент портретининг улгуржи нархлари 322 минг сўм (59×71см) ва 207 минг сўмни (49×42) ташкил қилади.\nАввалроқ «Колорпак»нинг июнь ойида янги «Таълим» дарслигининг 6 миллион нусхасини ва «Информатика» бўйича 2 миллион нусхасини нашр этиш бўйича бош пудратчисига айлангани ҳақида хабар берилганди. Компания шартномани ўқув йили бошланишидан 2,5 ой олдин қабул қилди ва бу билан бошқа ноширлар билан тузилган шартномалар ўзгартирилди.\n«Колорпак» компаниясининг «Gazeta.uz»га маълум қилишича, компания тугатилган ва бошқа СТИР билан қайта ташкил қилинган. 24 ноябрь ҳолатига кўра, Аброр Ғаниев таъсисчилар рўйхатига киритилмаган.\nКорхоналар ва ташкилотларни рўйхатга олиш бўйича ягона давлат реестридаги маълумотларга кўра, «Колорпак» матбаа уйи 2004 йил май ойида рўйхатга олинган.\nКомпаниянинг таъсисчилари — Шуҳрат Ёқубжонович Аҳмедов (34,4 фоиз), Исмоил Эркинович Исроилов (34,4 фоиз) ва Zo‘r TV телеканали (31,2 фоиз). Аҳмедов (50 фоиз) ва Исроилов (50 фоиз), шунингдек, Zo‘r TV телерадиокомпаниясига ҳам эгалик қилишади.\nШуҳрат Аҳмедов «Водий садоси» радиостанциясининг раиси бўлиб, «Тасвир» нашриёт уйининг («Тасвир» журнали, «Оптовик» ҳафталиги) 65 фоиз, доимий тарзда нашрлар ва журналлар чиқарадиган East Star Media’нинг 33 фоиз улушига эгалик қилади (бошқа асосчилар — Фирдавс Абдухолиқов, Бахтиёр Фозилов ва Тимур Расулов). 2018 йилда «Дўстлик» ордени билан тақдирланган.\nИсмоил Исроилов Whitecity Construction, High Land City, Technologi De Lavenir, Pro FM, Discover-Invest Durable Beton, Techno Logistic Construction, Crystal Paint, Master Pack ва бошқа компанияларда улушларга эга. У илгари Akfa Engineering and Management директори ва директор ўринбосари бўлиб ишлаган.\n«Gazeta.uz» дастлабки маълумотларда «Колорпак» қайта ташкил этилгунига қадар бўлган муассисларнинг таркибини эълон қилганди. Аниқлик киритилишича, бугунги кунда (24 ноябрь ҳолатига кўра) Аброр Ғаниев компания асосчилари рўйхатига киритилмаган.\nМавзуга доир: Миллионлаб нусхадаги «Тарбия» дарсликларини тайёрлаш ўқув йили бошланишига уч ойдан кам вақт қолганида давлат нашриётидан хусусий корхонага ўтказилди\n14:28, 20.09.2020 222783\n16:43, 02.10.2020 156231\n01:19, 19.01.2021 2304\n00:41, 19.01.2021 1871\n23:09, 16.01.2021 76214\n11:24 Бугун 66292


5 августда Ўзбекистонда булутли об-ҳаво кузатилади | Qalampir.uz\n5 августда Ўзбекистонда булутли об-ҳаво кузатилади\nЖамият\t04 Август 12:07 5936\nГидрометеорология хизмати маркази эртага, 5 август куни кутилаётган об-ҳаво ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси +21..+23°, кундузи +36..+38° бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +20..+25°, кундузи +28..+33° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +22..+27°, кундузи +34..+39° бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +20..+25°, кундузи +34..+39° бўлади.\nҚашқадарё ва Сурхондарё вилоятларида ҳаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +22..+27°, кундузи +34..+39° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси +20..+25°, кундузи +32..+37° бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +12..+17°, кундузи +25..+30° бўлади.\n25 Сентябрь 18:04 54372\n26 Сентябрь 13:35 32767\n25 Сентябрь 19:37 29870\n26 Сентябрь 21:29 27222\n26 Сентябрь 11:26 26476


Самарқандда саратон касаллигига даво изланди - zarnews.uz\nСамарқандда саратон касаллигига даво изланди\nСамарқанд шаҳридаги Ёшлар марказида Соғлиқни сақлаш вазирлиги, Ўзбекистон онкологлар ассоциацияси билан ҳамкорликда "Хавфли ўсмаларни даволашда мультимодал ёндашув" мавзусидаги ХVI – халқаро илмий-амалий конференцияси бўлиб ўтди.\nРеспубликамиздан ташқари Ҳиндистон, АҚШ, Россия, Жанубий Корея, Германия ҳамда Марказий Осиё давлатларининг етакчи клиникаларнинг онкология соҳаси бўйича тажрибали мутахассислари иштирок этаётган ушбу халқаро анжуманда вилоят ҳокими ўринбосари Р.Қобилов, Республика Онкология ва радиология илмий-амалий тиббиёт маркази директори, профессор М.Тилляшайховлар Президентимизнинг 2017 йил 4 апрелдаги “2017-2021 йилларда Ўзбекистон Республикасида онкология хизматини янада ривожлантириш ва аҳолига онкологик ёрдам кўрсатишни такомиллаштириш чора-тадбирлари тўғрисида”ги қарори асосида соҳада ислоҳотлар олиб борилаётгани, етакчи хорижий давлатларнинг тажрибаларини ҳаётга татбиқ этиш орқали саратон билан оғриган беморларни замонавий асбоб-ускуналар ёрдамида эрта ташхис қўйиб, самарали даволаш ишлари олиб борилаётгани ва тиббий-ижтимоий реабилитация қилиш имконияти яратилгани, таъкидлаб ўтилди.\nБугунги кунда Республика ихтисослаштирилган онкология ва радиология илмий-амалий тиббиёт маркази ҳамда унинг ҳудудий филиаллари замонавий тиббий асбоб-ускуналар билан жиҳозланди. Республика маркази қошида саратон профилактикаси, экспериментал онкология ва радиологик ускуналар метрологияси марказлари ташкил этилди. Мураккаб жарроҳлик амалиётлари ҳамда даво муолажаларини юртимизда амалга ошириш йўлга қўйилди. Марказий Осиё давлатларида биринчи бўлиб паллиатив ёрдам бўлимлари очилди. Шунингдек, республикамизнинг тўрт минтақасида шу жумладан, Самарқандда ҳам махсус даволанишга эҳтиёжи бўлмаган беморларга ёрдам кўрсатувчи хоспислар фаолияти йўлга қўйилмоқда. Жорий йилда марказнинг вилоятлардаги филиаллари 11 та замонавий гамма терапевтик ва 7 та брахитерапевтик нур бериш ускуналари билан таъминланади.\n– Онкология соҳасидаги долзарб муаммоларни муҳокама қилиш, уларга ечим излаш ҳамда янги диагностик ва даволаш усулларини амалиётга жорий этиш мақсадида ҳар йили юртимизда дунёнинг етакчи экспертлари, олимлари иштирокида илмий анжуманлар ўтказиб келинади, – дейди республика ихтисослаштирилган онкология ва радиология илмий-амалий тиббиёт маркази Самарқанд филиали директори, профессор Миржалол Жўраев. – Ҳозирда онкологик касалликларнинг тури кўпайиб, уларнинг олдини олиш ва даволаш олдимиздаги энг муҳим вазифа бўлиб турибди. Шу сабабли мазкур йиғинларимизга хорижлик ҳамкасбларимизни ҳам таклиф этиб, ўзаро фикр, тажриба алмашаяпмиз.\nКонференция шўъба йиғилишларида иштирокчилар томонидан онкологик касалликларни замонавий технологиялар асосида даволаш, беморларга юқори самарали тиббий хизмат кўрсатиш бўйича долзарб мавзулардаги маърузалар тингланди.\n– Ўзбекистонда кейинги йилларда онкологик касалликларни эрта аниқлаш ва даволаш борасида дунё тажрибаси асосида иш олиб борилаётгани эътиборга сазовор, – дейди Н.Блохин номидаги Россия онкология илмий маркази профессори Алексей Трякин. – Тиббиёт муассасаларида ҳам замон талабларига мос шарт-шароит яратилган, энг сўнгги авлод тиббий асбоб-ускуналаридан фойдаланилмоқда. Бунинг натижасида онкологик жарроҳлик, кимё терапияси соҳасида яхши натижаларга эришилаётганига гувоҳмиз. Бу каби конференциялар эса бир-биримиз билан тажриба алмашиш, беморларни даволашда янги методлардан фойдаланишга ёрдам беради.\nАнжуман якунида мазкур соҳада илмий изланиш ва тадқиқотлар олиб бораётган ёш мутахассис-олимлар ўртасида кўрик-танлов ўтказилиб, энг яхши тадқиқот муаллифлари аниқланади. Шунингдек, малакали онкологлар томонидан маҳорат машғулотлари ташкил этиш ва беморларни кўрикдан ўтказиш ҳам режалаштирилган.


4 йил аввал 2332 Шайх Муҳаммад Содиқ Муҳаммад Юсуф\n«Бас, уларни алдов ила паст(ҳолат)га туширди. Икковлари дарахтдан татиб кўришгач, авратлари ўзларига кўриниб қолди ва ўзларига жаннат баргларидан тўсиқ тўқий бошладилар. Шунда Роббилари уларга: «Сизларни ана ўша дарахтдан қайтармаганмидим? «Албатта, шайтон икковингизга очиқ-ойдин душмандир», демаганмидим?!» – деб нидо қилди» («Аъроф» сураси, 22-оят).\nШайтон мақсадига етди. Нишонга бехато урди. Одам Ато ва Момо Ҳавони алдаб, ўз йўлига солди ва ниҳоят, уларни гуноҳкор қилиб, мартабаларини пастлатди. То ўша дамгача уларнинг авратлари берк яратилганлиги учун кўринмас эди. Шайтоннинг иғвосига учиб,\n«Икковлари дарахтдан татиб кўришгач, авратлари ўзларига кўриниб қолди».\nБу уларнинг гуноҳкорлик ва айбдорлик белгиси бўлди. Уларнинг нигоҳи бир-бирларининг авратларига тушди. Буни сезишлари билан дарҳол:\nЯъни улар баргларни бир-бирига улаб, авратларини тўсдилар. Ана шундай хижолатли ва шармандали ҳолда турганларида:\n«Шунда Роббилари уларга: «Сизларни ана ўша дарахтдан қайтармаганмидим? «Албатта, шайтон икковингизга очиқ-ойдин душмандир», демаганмидим?!» – деб нидо қилди».\nЯъни Аллоҳ таоло Одам ва Ҳавога тақиқланган ишни қилиб, гуноҳкор бўлганларини билдириб, итоб этди. Аввал Иблис алайҳилаънага ҳам амрини бажармаганини эслатиб, итоб қилган эди.\nШаъбон ойининг 1-куни


Фаластин Бош вазири Маҳмуд Аббос бугун Иорданияга борди.\nУнинг Иордания қироли Абдулла билан учрашиб, Исроил ва Фаластин ўртасида тинчлик ўрнатишга қаратилган “йўл харитаси”ни муҳокама қилиши кутилмоқда.\nКеча Коҳирада Аббос ва Миср президенти Ҳусни Муборак Исроил Бош вазири Ариэл Шарон билан якшанба куни бўлиб ўтган учрашув натижаларини муҳокама қилган эди.\nИсроилнинг Фуқаролар ҳуқуқлари уюшмаси, деб аталмиш гуруҳи бугун ўз ҳисоботини эълон қилди. Унда Исроил аскарлари сўнгги бир йил давомида фаластинликларга нисбатан шафқатсиз муносабатда бўлгани қайд этилади ва, айни вақтда, фаластинликлар террорчилик актлари қораланади.


Жанубий кореялик фаоллар КХДРга 1 млн дона ташвиқот варақаси ташламоқчи\nТашкилот аввалроқ КХДРга 500 минг дона варақа ташлаган, Пхеньян Сеул билан муносабатлар ёмонлашишига айнан мана шу воқеани сабаб қилиб кўрсатганди.\nШимолий Кореядан Жанубга қочиб ўтган қочқинларни бирлаштирувчи ноҳукумат ташкилоти келгуси ҳафтада КХДРга ушбу мамлакат раҳбарияти танқид қилинган варақаларни ташлашга ваъда берди. Бу ҳақда “Озод Шимолий Корея курашчилари” ноҳукумат ташкилоти раҳбари Пак Сан хак маълум қилди.\nУнинг сўзларига кўра, фаоллар варақаларни тайёрлаб бўлишган ва келгуси ҳафтада КХДР ҳудудига ҳаво шарлари ёрдамида 1 млн дона варақа ташлашни режалаштиришган. Пак Сан Хакнинг таъкидлашича, бу акция 1950-1953 йиллардаги Корея уруши бошланганлигининг 70 йиллигига бағишланади.\nНатижада Жанубий Кореядаги қатор провинцияларда ташвиқот материаллари бўлган ҳаво шарларини учириш тақиқланди. Ушбу тақиқни бузганлар бир йилгача озодликдан маҳрум этилиши ва 8,2 минг доллар миқдорида жаримага тортилиши мумкин.


Дўппи ва ватанпарварлик ҳақида — Shermuhammad.Net\nБош саҳифа / Жамият / Дўппи ва ватанпарварлик ҳақида\nШермуҳаммад 08/01/2018\tЖамият Фикр билдиринг\nВатанпарварлик – ўзини эркин одам сифатида ҳис қилиш ўрнига ўзини юрт ўғли, ҳукумат қули деб тан олиш ва ўз ақли ва виждонига қарши боришдир. Ватанпарварлик – қулликдир.\nДўппи флэшмобида қатнашаётганларнинг суратлари билан тўлиб-тошган Фейсбукдаги ҳавола орқали Ўзбекистонлик эксперт депутатларга миллий либос кийиш мажбуриятини юклаш ҳақидаги мақолани ўқиб улгурмасимдан Қирғизистон парламентидаги “Республика – Ата-журт” партияси депутати “Миллий бош кийим оқ қалпоққа миллий белги статусини бериш тўғрисида” қонун лойиҳасини тақдим этгани ҳақидаги хабар чиқиб қолди. Унга ҚР президенти, бош вазир ва унинг ўринбосарлари, вазирлар, депутатлар расмий қабуллар ва чет эл сафарлари вақтида қирғиз оқ қалпоғини кийиб юриши шарт бўлади.\nЙўқ, дўппи флэшмоби ёки ҳар йили 5 март куни нишонланадиган Оқ қалпоқ кунининг, менимча, ёмон жойи йўқ. Одамлар устидан совуқ сув қуйиб ҳам флэшмоб ўтказиб юришибди-ю. Лекин қонунан дўппи ёки қалпоқ кийишга мажбурлашни тушуниш қийин. Бунақа қонунлардан мақсад нима? Муаллифларга кўра ташаббуслардан миллий рамзларимиз қадр-қимматини ошириш, миллийлигимизни асраш, ёшларни ватанпарварлик руҳида тарбиялаш каби “дежурний” мақсадлар кўзланган.\nҚизиқ-да, қандай қилиб мажбурлаб дўппи ёки қалпоқ кийдириш орқали миллий рамзларимизни қадр-қимматини ошириш мумкину, буни кўрган ёшлар қандай қилиб ватанпарвар бўлиб қолади? Қандай қилиб мажбурлаш орқали ватан ёки миллатга нисбатан муҳаббат уйғотиш мумкин?\nЭнг аввал, келинг, аниқлик киритиб олайлик, ватанпарварлик ўзи нима? Ватанни севиш ҳар бир одамнинг шахсий иши, шахсий туйғулари. Ватанпарварлик – ўзи туғилиб ўсган ватанини севиш. Ватанни. Давлат ёки ҳукуматни эмас! Шундай экан, давлат мажбурлаб ватанпарликни ўргатмоқчими, демак, давлат одамларни тобеликка, ватанни севишни эмас ҳукуматга буйсунишга ўргатмоқчи, деб қабул қилиш керак. Чунки ватанга бўлган муҳаббат вақти келса одамни давлатга, ҳукуматга қарши чиқишга мажбур қилиши мумкин.\nАгар бизнинг мақсадимиз эркин одамлар яшайдиган, инсон ҳақ-ҳуқуқлари олий қадрият ҳисобланадиган ватан қуриш бўлса советча ватанпарварлик тарбиясидан таг-томири билан воз кечишимиз керак. Одамларни бир хил кийинтириш каби шахсдаги ўзликни ўлдиришга қаратилган тадбирлар шулар жумласидандир.\nАгар ватанпарварлик қайсидир кўринишда мавжуд бўлса бу – ўзгача фикрлашдан ва солиқ тўлашдан иборат. Ватан – мен солиқ тўлашни истаган ва шунга яраша эркин яшашни истаган макон.\nТэглардўппи Қирғизистон оқ қалпоқ Ўзбекистон\nАввалги Тизимли ислоҳотлар ҳақида


Тандир гўштни сайт ёки Telegram орқали буюртма қилиш мумкин – Газета.uz\nТандир гўштни сайт ёки Telegram орқали буюртма қилиш мумкин\nTAOM24.uz лойиҳаси уйдан чиқмай туриб, тандир кабобни буюртма қилиш имконини яратди.\nLotinchada 25 январ 2017, 12:39 Жамият\nҲар бир миллатнинг миллий таоми ўзгача мазали. Серқуёш ўлкамизнинг ҳар бир ҳудуд, вилояти ўзининг турли туман таомларига эга. Бухорода «Оши сўфи», Хоразмда «Тухум барак», Жиззахда «Салла сомса» ва Самарқанд нонлари шулар жумласидандир.\nСанаб ўтилган таомлар аслидек мазали бўлиши учун ўз муҳитининг табиати, суви, тайёрлаш усули ва энг муҳими — керакли масаллиқларнинг тўғри танланиши каби, бошқа ерда топиб бўлмас шарт-шароитлар лозим. TAOM24.uz лойиҳаси таклиф қилаётган тандир кабоб юқоридаги шартларга мос келади.\nТандир кабоб тайёрланишида ишлатиладиган қўй-қўзилар эрта тонгдан то қош қорайгунга қадар 100 дан ортиқ бўлган турдаги ўт-ўланлардан озиқланади, дарё ўзани ва булоқлардан сув ичади. Шунингдек, улар ҳар куни 10−15 км масофада ҳаракатланиб, ўтлаши улардан тайёрланадиган тандир гўштининг беқиёс мазали бўлишига сабаб ҳисобланади.\nБундан ташқари, тандир кабоб тайёрланишида табиийликка кўпрок эътибор қаратилади. Ҳеч қандай замонавий таъм берувчи воситаларсиз, соус, майонезларсиз фақатгина тоғ арчаси-ю, тоғ зирасидан фойдаланилади.\nЯқинда тандир гўшт мухлислари учун махсус замонавий хизмат: уйдан чиқмай туриб, вебсайт ҳамда Telegram-бот ёрдамида буюртма қилиш имкони тақдим этилди.\nБунинг учун TAOM24.uz сайтига ташриф буюриш ёки Telegram дастуридан @Tandir_BOT'ни излаб, тандир гўштини буюртма қилавериш мумкин.\nБуюртма қилинг, таътиб кўринг ва ўзингиз баҳо беринг. Лойиҳа муаллифлари фикр ва мулоҳазаларингизни, таклиф ва шикоятларингизни кутади:\nРесторан, меҳмонхона менежерлари ҳамкорликка чорланади.


Архивы ТАБИИЙ РEЦЕПТЛАР — Страница 2 из 2 — Biosfera.uz\nЭнг фойдали ўн хил коктейль рецепти\nЧарчоқ ҳисси сизни тарк этишини, кун давомида куч-ғайратга тўлиб, шунингдек, қадди-қоматингиз аъло даражада бўлишини истайсизми? Қуйида сизга соғлиқ учун фойдали, оқсил моддасининг манбаи бўлмиш коктейлларнинг рецептини тақдим этамиз. Масаллиқларни блендерга…\nХурмо (Diospyros) табиий мўъжиза\nХурмо (Diospyros) — хурмодошлар оиласига мансуб субтропик дарахт ёки буталар туркуми, экиладиган мева дарахти. Тропик ва субтропик минтақаларда 500 га яқин тури учрайди. Хитой, Япония, Ўрта денгиз бўйимамлакатлари, Австралия, АҚШ, Кавказ,…


imon.uz 14-10-2020 102\nИслом дини фақат шариат ва қонуннинг ўзидан иборат эмас. У бир пайтнинг ўзида борлиқни тушунтирувчи ақида, руҳни тарбияловчи ибодат, нафсни покловчи ахлоқ, тасаввурни тўғирловчи тушунча, инсонни юксалтирувчи фазилат ва ҳаётни гўзаллаштирувчи одоб ҳамдир. Шариатдаги ҳукм оятлари Қуръони каримда 10 тага ҳам етмайди. У ақида ва виждонга қоришган, ваъда ва ваъийдга муқояса қилинган ва Қуръонниннг бошқа кўрсатмаларига узвий боғлиқ бўлган нарсадир.\nМасалан, Аллоҳнинг сўзидаги оилавий масалаларни ўқинг\n"(Эр хотинини қайта никоҳга олиши мумкин бўлган) талоқ икки мартадир. Сўнга (оилани) яхшилик билан сақлаш ёки чиройли суратда ажрашиш (лозим) ва сизлар учун уларга (хотинларингизга) берган нарсангиздан (уларнинг маҳрларидан) бирон нарса қайтариб олишингиз дуруст бўлмайди. Фақат эр-хотин Аллоҳ буюрган (оилавий турмуш борасидаги) қонун-қоидаларни адо қила олмасликларидан қўрқсаларгина (дурустдир). Бас, агар уларнинг (эр-хотиннинг) Аллоҳ буюрган қонун-қоидаларни қила олмасликларидан қўрқсангизлар, у ҳолда хотин (эрдан ажрашиш учун) эваз қилиб берган нарсадан (яъни хотиннинг эваз беришида, эрининг шу эвазни олишида) улар учун гуноҳ йўқдир. Бу Аллоҳнинг қонун чегараларидир. Бас, улардан тажовуз қилиб ўтмангиз. Ким Аллоҳ чегараларидан тажовуз қилиб ўтса, ана ўшалар золимлардир",\n(Бақара сураси, 229 оят).\nШариат ҳукмига кўра, оила никоҳ билан тузилиб, агар эр-хотиндан биронтасининг вафот қилишидан бошқа қандайдир сабаб билан ажралишга тўғри келса, талоқ қилиш орқали бузилади. Лекин исломда талоқни – оилани бузишни Аллоҳ таоло суймаслиги таъкидланади ва бу талоқ қилиш ҳуқуқи эркакка берилган. Чунки табиатан эркаклар аёлларга нисбатан оғир-босиқ, ҳар бир ишнинг оқибатини ўйлаб қиладиган ва оилани оғир-енгил кунларида сабр-тоқат билан бошқариб борадилар. Бундан ташқари икки мартагача қайта ярашишга рухсат берилган. Чунки гоҳо аччиқ устида ўйланмасдан қилинган талоқдан кейин эр ҳам, хотин ҳам надомат қилиб қолишлари мумкинки, мазкур рухсат шундай пушаймон ҳолатида ёрдамга келади. Лекин ажрашиш аниқ бўлган ҳолда ҳам ислом «чиройли суратда ажрашиш»га, яъни эр-хотин бир-бирини беҳурмат қилмай, хусусан аёл кишини бошқалар назарида қора қилмай (унга кейин бошқа эр ҳаридор бўлиши мумкинлигини назардан қочирмаслик лозим) ва унга никоҳ сабабли берилган маҳр – ўзини эрига бағишлагани учун берилган эваздан бирон нарса олиб қолмай ажрашишга буюради.\nИслом шариати ҳаётий қонун моддаларига ўхшаб қуп қуруқ ишлаб чиқилган эмас. Балки у қонун, даъват, кўрсатма, тарбия, тарғиб ва қайтариқдир.\nМасалан, ҳадд ҳукмлари ҳақидаги Аллоҳнинг сўзини ўқинг.\n"Ўғри эркакни ҳам, ўғри аёлни ҳам қўлларини кесинглар! (Токи бу) уларнинг қилмишларига яраша жазо бўлсин, Аллоҳ томонидан берилган азоб бўлсин. Аллоҳ қудрат ва ҳикмат Эгасидир. Аммо ким бундай (ўғрилик билан қилган) жабру зулмидан кейин тавба қилиб, ўзини тузатса, Аллоҳ унинг тавбасини қабул қилар. Албатта Аллоҳ Мағфиратли, Меҳрибондир. (Эй Муҳаммад алайҳиссалом), ахир сиз осмонлар ва ер Аллоҳнингг мулки эканини, У Зот ўзи истаган кишисини азоблаб, истаган кишисини мағфират қилишини билмадингизми? Аллоҳ ҳамма нарсага қодирдир!"\n(Моида сураси, 38, 40 оятлар).\nБу ерда билмоқдамизки, шариат ваъда ва ваъид орасини яқинлаштириб, хавф ва умид, кўрсатма ва тарбияни олиб келиб, тавба ва ислоҳга тарғиб қилмоқда. Ундан ташқари Аллоҳнинг гўзал исми ҳамда сифатларини зикр қилмоқда. Аллоҳ буюриб ва наҳий қилганида азиздир. Шариатни амалга киритганида ҳакимдир. Тавба ва ислоҳ томон юрганида ал Ғофур ва ар Роҳимдир. У коинотнинг эгасидир. Яратиш ва буйруқ эгасидир. У Зот барча нарсага қодирдир. Қуръондаги шариат оқими мана шу кўринишда намоён бўлади. Суннат ҳам шу кабидир. Шариатни ўзи билангина мусулмон жамияти барпо қилинмайди. Балки уни барпо қилишда икки бошқа восита ҳам мавжуд. Шариат ва қонуннинг ёнида даъват ва ташвиқот, сўнгра таълим ва тарбия туради. Шунинг учун ҳам Исломда дастлаб Макка даври, яъни даъват ва тарбия босқичи бўлган. Кейин Мадина даври, яъни шариат ва қонун босқичи бўлган. Ушбу босқичда худди жисм руҳ билан уйғунлашгани каби шариатнинг тарбияга уйғунлашганини кўрамиз. Қонунларнинг ўзини ўзгартириш билан мусулмон жамияти шаклланиб қолмайди. Нафсларни ўзгартириш асос бўлиб қолаверади.\nНафсни ўзгартиришда энг кўп ёрдам берадиган нарса бу иймон бўлиб, иймон инсонни бутунлай бошқа нарсага айлантириб қўяди. Иймонли инсон мақсад ва орзу сари юрувчи тизимли кишига айланади. Ундай киши дунё ва охиратда қилган ишига яраша жазо ҳамда мукофот олишига ишонади. Агар биз шариат чизиб берган бирор жиноятга курашмоқчи бўлсак, фақат жазо қўллашга ошиқмаймиз. Балки жазолаш ислоҳот йўлининг охирги чораси ҳисобланади.\nЖазо фақат йўлдан оғган одамлар учун қўлланади. Улар жамиятда кўпчиликни ташкил қилмайди. Улар асосий қонун қоидадагилар эмас, балки улар қоидадан ажралиб чиққанлардир. Ислом фақат йўлдан оғганларни муолажа қилиш учун келмаган. Балки, тўғри йўлдагиларга кўрсатма бериб, чалғимасдан ўзларини ҳимоя қилиш учун келган. Ислом назарида азоблаш жарима муолажаси учун энг асосий сабаб эмас. Балки, жаримага олиб борадиган сабабларни тўсиб, ҳимоя қилиш энг катта омилдир. Ўзини эҳтиёт қилиш доимо муолажадан яхшидир.\nАгар зино каби жиноятларга қарасак, Нур сурасининг бошланишида битта оятда зикр қилинганини кўрамиз. Аллоҳ таоло:\n"Зинокор аёл ва зинокор эркак — улардан ҳар бирини юз даррадан уринглар. Агар сизлар Аллоҳга ва Охират Кунига иймон келтиргувчи бўлсангизлар Аллоҳнинг (бу) ҳукмида (яъни, зинокорларни дарралашда) сизларни уларга нисбатан раҳм-шафқат (туйғулари) тутмасин! Уларнинг азобланишига бир тоифа мўъминлар гувоҳ бўлсинлар!"\n(Нур сураси, 2 оят).\nЛекин айни шу сурасидаги 10-оят жиноятлардан сақланишга кўрсатма беради.\n"Албатта иймон келтирган кишилар ўртасида бузуқликлар ёйилишини истайдиган кимсалар учун дунёда ҳам, Охиратда ҳам аламли азоб бордир. Аллоҳ билур, сизлар билмассиз",\n(Нур сураси, 19 оят).\nАллоҳ таоло қуйидаги оятда зиёрат тартиби ва одоблари ҳамда хонадон ҳаққини ҳурмат қилиб, унга риоя қилиш ҳақида сўзлайди.\n"Эй мўминлар, ўз уйларингиздан бошқа уйларга то изн сўрамагунингизча ва эгаларига салом бермагунингизгача кирмангиз. Мана шу сизлар учун яхшироқдир. Шояд эслатма-ибрат олсангизлар",\n(Нур сураси, 27 оят).\nБунинг ичига балоғатга етмаган хизматчилар ва болаларнинг изн сўраш одоби ҳам киради.\n"Эй мўминлар, қўл остингиздаги (қул ва чўриларингиз) ҳамда ўзларингизнинг балоғатга етмаган (болаларингиз) уч вақтда (ҳузурингизга кириш учун) сизлардан изн сўрасинлар — бомдод намозидан илгари, пешин вақтида (иссиқдан) кийимларингизни ташлаган пайтингизда ва хуфтон намозидан кейин. (Бу) уч вақт сизларнинг авратларингиз (очиқ бўлиши мумкин бўлган вақтлардир). Улар ўша (вақтлардан) сўнг (изн сўрамай киришларида) сизларга ҳам, уларга ҳам гуноҳ йўқдир. (Чунки) улар сизларга, бирингиз бирингизга келиб-кетиб тургувчидирсизлар. Аллоҳ оятларни сизларга мана шундай баён қилур. Аллоҳ билим ва ҳикмат Соҳибидир"\n(Нур сураси, 58 оят).\nБулардан ҳам муҳимроғи мўмин ва мўминаларни иффат, кўзни сақлаш ва жинсий аъзони сақлашга чақириб тарбия қилишидир.\n"(Эй Муҳаммад алайҳиссалом), мўминларга айтинг, кўзларини (номаҳрам аёлларга тикишдан) тўссинлар ва авратларини (ҳаромдан) сақласинлар! Мана шу улар учун энг тоза (йўлдир). Албатта Аллоҳ улар қилаётган ҳунарлардан Хабардордир. Мўминаларга ҳам айтинг, кўзларини (номаҳрам эркакларга тикишдан) тўссинлар ва авратларини (ҳаромдан) сақласинлар! Ҳамда кўриниб тургандан бошқа зеб-зийнатларини (яъни, устларидаги либосларидан бошқа зеб-зийнатларини номаҳрамларга) кўрсатмасинлар ва кўкракларини рўмоллари билан тўссинлар! Улар зеб-зийнатларини кўрсатмасинлар, магар эрларига ё оталарига ё эрларининг оталарига ё ўғилларига ё эрларининг ўғилларига ё ўзларининг оға-иниларига ё оға-иниларининг ўғилларига ё опа-сингилларининг ўғилларига ё ўзлари (каби) аёлларга ё қўл остиларидаги чўриларга ё (аёллардан) беҳожат бўлган (яъни, жуда кексайиб қолган ёки ақлсиз-девона) эркак хизматкор-қулларга ё аёлларнинг авратларидан хабардор бўлмаган гўдакларгагина (ўз зеб-зийнатларини кўрсатишлари жоиздир),\n(Нур сураси, 30-31 оятлар).\nМана шу ерда зино ва жинсий жиноятдан сақланиш хусусида янги элемент кўзга ташланмоқда. У, аёлларни, эркакларни йўлдан оздирувчи фитналар ва шаҳватини қўзувчи қилиқлар қилишдан ман этмоқда. Ҳатто Қуръони каримда:\n"Яна яширган зеб-зийнатлари билинсин учун оёқларини (ерга) урмасинлар! Барчаларингиз Аллоҳга тавба қилинглар, эй мўминлар! Шоядки (шунда) нажот топсангизлар",\n(Нур сураси, 31 оят), деб айтган.\nБунинг маъноси шуки, жамиятни бузғунчи фитна сабабларидан тозалаб, фисқу фасод йўлларини тўсишдир. Бундан ҳам муҳими оила қуришга қурби етмаётган эркак ва аёлларни никоҳлаб қўйишга тарғиб қилмоқда. Бу билан жамиятнинг барча қатламига мурожаат қилмоқда. Жамиятнинг барча аъзолари ушбу муаммо олдида масъулдирлар.\n"Ўз ораларингиздаги тул-беваларни ҳамда қул ва чўриларингизнинг яхшиларини уйлаб қўйинглар. Агар улар камбағал бўлсалар, Аллоҳ уларни Ўз фазлу-карами билан бой-беҳожат қилур. Аллоҳ (фазлу-карами) Кенг, Билгувчидир",\n(Нур сураси, 32 оят)\nБу ерда жамиятнинг масъулияти, хусусан ушбу масъулиятнинг бошида ҳокимлар туриши ва ҳалол ришталарга воситаларни осонлаштиришлари ҳамда ҳаромга олиб борувчи йўлларни тўсмоқлари лозим. Бундан ташқари, никоҳга тўсқинлик қилувчи маҳрларни қимматлашиб кетишини, тўйларни дабдабали қилиб, машаққатга тушиб қолишини олдини олиши ва никоҳланувчиларга моддий ҳамда маънавий жиҳатдан ёрдам қўлини чўзиши ҳам лозим.\nДемак зинокорга жазо қўллаш муаммони ҳал қилиб қўймайди. Воқеликда зинокорга то у маҳкамада тўрт марта иқрор бўлмагунча ва тўрт адолатли гувоҳ бунга жиноят устида кўзи билан шоҳид бўлганига иқрор бўлмагунича жазо қўллаб бўлмайди. Бундай фурсат бўлиши ўта қийиндир. Гўёки бу ердаги мақсад жиноятни очиқча амалга оширишдан ман қилишдир. Аммо ким ушбу зино балосига гирифтор бўлсаю, уни яширса, дунёда қўлланиладиган жазога тортилмайди. Охиратдаги унинг иши Аллоҳга ҳаволадир.\nАллома Юсуф Қаразовийнинг "Биз интилган Ислом жамияти", номли китобидан\nМиролим Мансур тайёрлади.


Аҳмад Фарғоний номидаги вилоят ахборот-кутубхона марказида Ўзбекистон Республикаси Президенти сайловини ўтказувчи 11-Фарғона сайлов округи билан ҳамкорликда “Ўзбекистон Республикаси Президенти сайловининг аҳамияти” мавзусида давра суҳбати ўтказилди. 14.10.2016 13:36\nДавра суҳбатида округ сайлов комиссияси вакиллари ҳамда АКМ ходимлари иштирок этди.\nМаълумки, дунёнинг ривожланган демократик мамлакатлари давлат ҳокимияти органларини сайлаш орқали шакллантиради. Сайлов усули қадимдан давлат ҳокимияти олий органлари фаолиятининг қонунийлигини таъминлаган. Ҳар бир фуқаро сайлаш хуқуқига эга.\nСайлов ҳуқуқи – фуқароларнинг муҳим сиёсий ҳуқуқларидан биридир. Юридик фанда ушбу ҳуқуқ икки турга – объектив ва субъектив сайлов ҳуқуқларига бўлинади.\nСайлов тизими давлат ҳокимияти органларини (кенг маънода) шакллантириш тақозоси билан юзага келадиган ижтимоий муносабатлар мажмуи. Сайлов тизими демократик жамиятнинг энг муҳим ва зарур унсурларидан бири ҳисобланади.\nАКМ директори Ш.Аслонов мамлакатимизда мустақиллик йилларида сиёсий, давлат ва ҳуқуқий тизим босқичма-босқич модернизация қилиниши самарасида юксак демократик талабларга мос миллий сайлов тизими яратилганини таъкидлади. Фуқароларнинг шу аснода давлат ва жамият ишларини бошқаришда иштирок этиш ҳуқуқи тўлиқ таъминланмоқда. Бунда Конституциямиз ва қонунларда умумэътироф этилган норма ва принциплар асосида шакллантирилган сайловларни ўтказишнинг демократик принциплари мустаҳкамлаб қўйилгани муҳим аҳамият касб этмоқда.\nТадбирда мамлакатимизда сайлов умумий, тенг ва тўғридан-тўғри сайлов ҳуқуқи асосида яширин овоз бериш йўли билан ихтиёрийлик асосида очиқ ва ошкора ўтказилиши алоҳида қайд этилди. Хусусан, “Ўзбекистон Республикаси Президенти сайлови тўғрисида”ги қонунга 2015 йилда киритилган ўзгартиш ва қўшимчаларга биноан, сайловолди ташвиқоти нафақат сайлов куни, балки овоз бериш бошланишидан бир кун олдин ҳам олиб борилмайди.\nТаъкидланганидек, сайлов жараёнининг очиқ ва ошкоралигини таъминлашда оммавий ахборот воситалари муҳим ўрин тутади. Бугунга қадар вилоятда маҳаллий оммавий ахборот воситаларининг 70 дан зиёд вакили округ сайлов комиссияси томонидан аккредитациядан ўтказилди.


Мактаб филиаллари ёпилади(ми?)\nЧекка ҳудудларда қурилган айрим мактаб филиалларининг ачинарли аҳволи ижтимоий тармоқларда кўплаб мунозараларга сабаб бўлгани бежиз эмас.\nТан олиш керак, қачонлардир хом ғишт, пахса девордан қурилган, ҳатто ўз биносига эга бўлмаган бундай филиалларнинг фаолияти таълим-тарбия сифатига путур етказмасдан қолмади.\nЭндиликда уларни хатловдан ўтказиш, ёпиш, таълим-тарбия жараёнини асосий мактабларда ташкил этиш, замонавий филиаллар учун мактаб мақомини бериш чораси кўрилмоқда. Мазкур ишларнинг туманимизда қандай йўлга қўйилаётгани билан қизиқдик.\nТаъкидлаш керак, вилоятимиздаги 188 та мактаб филиали хатловдан ўтказилганда, уларнинг аксарияти талабга зид равишда фаолият юритаётгани, кадрлар билан тўлиқ таъминланмагани аниқланган. Мазкур ҳолат туманимиздаги 13 та мактаб филиалига ҳам тегишли.\nТуман халқ таълими бўлими методисти Ҳамза Муҳаммадиев берган маълумотга кўра, махсус ишчи гуруҳ хатлов ишларини якунлаган. Биринчи навбатда ўз биносига эга бўлмаган 2-умумтаълим мактаби филиали ёпилган. Ўқувчилар асосий бинода таълим олишни бошлабди. 43-умумтаълим мактаби филиали ҳам қисқа вақт ичида ёпилади. Ўқувчилар 4 километр узоқликда жойлашган 43– ёки 14-умумтаълим мактабига бориб ўқишлари лозимлиги айтилмоқда.\n– Жорий ўқув йили ҳисобидан иккита мактаб филиали ўз фаолиятини якунлайди, – дейди Ҳ.Муҳаммадиев. – Чунки 2-умумтаълим мактаби филиалида таҳсил олувчи бошланғич синф ўқувчилари сони 18-20 нафардан ошмасди. Шундай бўлсада, уч километр узоқликда жойлашган мактабга қатнаб, таълим олишнинг имкони бўлмаган. Аҳоли уйидан жой ажратиб бергач, ноилож вақтинчалик филиал очгандик. Бор йўғи бир нафар ўқитувчи ўта оғир шароитда болаларга таълим-тарбия бериб келди. Эндиликда ўқувчиларнинг асосий мактабга бориб ўқиши учун алоҳида транспорт қатнови йўлга қўйилмоқда. 43-умумтаълим мактаби филиалида ҳам ўқувчи сони кам. Ҳар йили 38-40 нафардан ошмайди. Мактаб биноси пахсадан қурилган. Ҳудудга яқин 14-умумтаълим мактабига ёки 43-мактабга транспорт қатновини йўлга қўйиш орқали, уларнинг замонавий таълим-тарбия олишига замин яратмоқчимиз.\nҚолган 11 та филиалнинг тақдири нима бўлади, деган савол ҳам кишини ўйлантиради. Айтайлик, 9-умумтаълим мактабига қарашли филиал асосий мактабдан 11 километр узоқликда жойлашган. 11-умумтаълим мактаби филиалида эса 80 нафардан ортиқ ўқувчи таълим олади. Бу бошқа филиалларга қараганда икки баравар кўп. Мутасаддиларнинг фикрича, фақат автобус қатновини йўлга қўйиш билан бу ердаги муаммони ҳал этиб бўлмайди. Шу сабабли 11-мактаб филиалини замонавий таъмирлаш, 9-мактабга қарашли филиални эса келгуси йилда инвестиция дастури асосида қайта қуриш таклифи берилмоқда.\n– Баъзи мактабларда хоналарнинг етишмаслиги ҳам жиддий муаммо бўлиб турибди, – дейди Ҳ.Муҳаммадиев. – Хатлов жараёнида 36-умумтаълим мактабининг асосий биноси талабга жавоб бермаслиги, хоналар етишмаётгани аниқланди. 2020 йилда 315 ўринга мўлжалланган янги мактаб биносини қуриш таклифини бердик. Лойиҳа амалга ошган тақдирда филиал фаолиятини тўхтатамиз. Аммо ҳозирча ишлаб туради. Баъзи ҳудудларнинг йўли ҳам носоз. Автобус ҳаракати чекланган. Демак, у ердаги филиаллар ҳам вақтинча ёпилмайди.\nМазкур ислоҳотнинг асосий мақсади, ўқувчига сифатли таълим бериш. Ўйлаб кўрадиган бўлсак, бугунги шароитда уч-беш километрлик масофа сифатли таълим олиш учун катта тўсиқ эмас. Транспорт қатнови йўлга қўйилса, муаммо ўз-ўзидан ҳал. Кам сонли ўқувчилар учун махсус мактаб қуришга ҳам ҳожат қолмайди.\nШу ўринда яна бир жиҳат эътибордан четда қолмаслиги керак. Президентимизнинг жорий йил 17 июлда ўтказган "Умумий ўрта таълим тизимида амалга оширилаётган ишларнинг танқидий таҳлили асосида ушбу соҳадаги ислоҳотларни янада жадаллаштириш чора-тадбирлари тўғрисида"ги мажлис баёнида филиаллар масаласи алоҳида эътиборга олинган. Транспорт қатновини йўлга қўйиш мумкин бўлмаган тақдирда тўлақонли мактаб биноларини қуриш, таъмирлаш вазифаси ҳам белгилаб берилганди.\nСир эмаски, айни пайтда мутасаддиларнинг таклифи кўп нарсани ҳал қилади. Қайси филиални ёпиш, қайта қуриш, транспорт қатновини тўғри ва оқилона ташкил этиш улар берадиган таклифга, аниқроғи, якуний хулосага боғлиқ. Қачонки, пухта ўйланган мазкур ислоҳот қуйи бўғинда ҳам тўлақонли аксини топар экан, бундан халқ ҳам, давлат ҳам бирдай манфаатдор бўлади.


20 октябрь - Хива шаҳрининг 2500 йиллиги (1997й) нишонланган кун\nХИВА - САЙЁҲЛАР НИГОҲИДА\nҚозоғистоннинг машҳур "Авто-мир" журнали бош муҳаррири: - Хивага саёҳат қилиш минглаб километрлар ва вақтни сарфлашга арзийди.\nИосиф Григорьевич Элмович, Россия: - Нуруллабой саройини бунёд этишда шарқ ва ғарб анъаналарининг уйғунлаштирилганлиги иморатга янгича жозиба бахш этган. Нафақат Ичон-қалъадаги тарихий обидалар, балки Хивадаги янги қурилишлар ҳам диққатга сазовор.\n19.10.2019 08:07/\tчитать дальше...\nБугун далаларда ўзгача чирой,\nЎзига чорлайди оппоқ пахтаой.\nКундузни соҳиби бобо қуёш ҳам,\nЗаррин нурин сочар бўлиб Хотамтой.\nМеҳрини кенг очиб, ҳазрати дехқон,\nПахта даласида урмоқда жавлон.\n«Оқ олтин» Ватанни миллий бойлиги,\nХеч унутманг буни юртдош, қадрдон.\nФурсат қўлда борда қилиб ҳаракат,\nҲашарга отланиб бўлиб ҳамжиҳат.\nМиллий бойлигимиз тез йиғиб олсак,\nЯнада юксалар эл-юрт, мамлакат!\n21.10.2019 09:05/\tчитать дальше...\nКЕЛИНГ, РУС ТИЛИДА СЎЗЛАШАМИЗ\nУмумий ўрта таълим мактабларида ноябрь ойи рус тили ва адабиёти фани ойлиги сифатида ўтказилди. Бу ойда турли тадбирлар, очиқ дарс ва қизиқарли машғулотлар олиб борилди.\n10.12.2019 08:35/\tчитать дальше...\nБАХТЛИ ҲАЁТ ГАШТИНИ СУРИНГ\nҲар ҳафтанинг жума куни коллежимизда ўтказиладиган “Маънавият дарслари”да одоб-аҳлоқ, ватанпарварлик, миллий қадриятлар, анъаналар-байрамлар мазмун-моҳияти ёшлар онгига сингдирилади. Ушбу дарсларни олимлар, шоирлар, ишлаб чиқариш илғорлари ва фахрийлар иштирокида ўтказилиши улар қалбида бир умр сақланиб қолади.\n16.12.2019 08:33/\tчитать дальше...\n16.12.2019 08:36/\tчитать дальше...


Жиззахда талончи директор фош этилди\n10:31 / 16.06.2017 9967\nРаим Жуманов (исм-фамилияси ўзгартирилган) мактаб директори лавозимида бинойидек ишлаб келарди. Кейинчалик уни нима жин уриб, мактабда ишламаган укасига 319 минг 632 сўмлик иш ҳақи ёзди. Келинини ҳам фаррош сифатида ишга қабул қилиб, унга 449 минг 120 сўм иш ҳақи тўлади, деб ёзади “Ҳуқуқ” газетаси.\nБулардан ташқари, унинг хорижда ишлаган айрим фуқаролар учун иш ҳақи ёзиб, бюджетдан ажратилган биринчи даражали тўловлар учун 15 млн. 421 минг 818 сўмлик пул маблағларини талон-торож қилгани аниқланди.\nБундан ташқари, Раим Жуманов тегишли қонун ҳужжатларига зид равишда ўзига ва бир нечта ўқитувчиларга рағбатлантириш ва моддий пулларни тўлагани оқибатида 5 млн. 243 минг 141 сўмлик маблағнинг нотўғри тўланишига сабабчи бўлгани маълум бўлди.\nШунингдек, унинг мактаб ўқитувчиларига устама ҳақларининг ва 16 нафар ўқитувчига иш ҳақларининг нотўғри тўланишига йўл қўйгани натижасида 24 млн. 850 минг 291 сўмлик ўзгалар мулкини ўзлаштириш ва растрата йўли билан талон-торож қилингани аниқланди.\nСуд томонидан ушбу қонунбузарга нисбатан одилона ҳукм ўқилди.


Шарофиддин Назаров: «МАҚСАДНИ ЯНГИЛАШ, ВАҚТНИ ЭСА ҚАДРЛАШ КЕРАК» | Ўзбекистон Халқ демократик партияси\n2020-07-08 14:07:48 570\nИнсон ёши улғайгани сайин тафаккури, дунёқараши, муҳими, ҳаётий тажрибаси ҳам ортиб боради. Йиллар давомида кўрган-кечирганлари мактаб вазифасини ўтайди. Ёши улуғлар атрофга теранроқ назар ташлайди, ҳар масала устидан мушоҳада, мулоҳаза юритиб, хулоса чиқаради. Партия тизимида ҳам ҳаёт тажрибасига эга депутатлар кўп бўлса, одамларни ташвишга солиб келаётган муаммолар шунча самарали ҳал этилади. Чунки кўпни кўрган кўп нарсани билади. ХДПнинг Қонунчилик палатасидаги фракцияси аъзоси Шарофиддин НАЗАРОВ билан кечган суҳбатда бунга яна бир карра амин бўлдик. Саҳифамиз меҳмони эса камтарлик билан “Ҳозирги ёшлардаги дид, дунёқараш, замонавий билимларга чанқоқлик каби хусусиятлардан хурсанд бўламан ва шу масалада улардан ўрганаман”, деди.\n— Биринчи марта 1994 йилда сайловда номзодим қўйилганди. Ўша пайтда анча ёш эдик. Парламент ҳам ҳозирги парламент бўлмаган. У вақтда парламент бир палатали, депутатлар эса ўзларининг бошқа асосий иш жойига эга бўлган. Парламент аъзолари асосан сайловчилар билаш ишларди. Қонунчиликдаги роли, очиғини айтганда, номига бўларди.\nБугун ҳаёт ўзгарган, қонунларга талаб ўзгарган, одамларнинг онги кечагидан мутлақо фарқ қилади. Кундалик турмушимизда, ишимизда, ҳаттоки, ким биландир мулоқот жараёнида қонунларга бўлган эҳтиёж ортганини сезиб боряпмиз. Тан олиб айтиш керакки, қабул қилинаётган қонун ва қарорларнинг мазмун-моҳиятини ўрганишга вақт етмай қоляпти. Уни шунчаки ўқиб чиқиш билан эса иш битмайди. Чунки уларда инсон манфаати ётибди. Меъёрий ҳужжат қабул қилиндими, демак, кундалик ҳаётимизда ана шунга эҳтиёж бор. Асосий масала — уни ҳаётга татбиқ этиш, муаммоларга ечим топишдан иборат. Ислоҳотлар қонун ижодкорлиги ва қонун устуворлигини таъминлаш борасида амалга оширилиши лозим бўлган талайгина вазифалар тўпланиб қолди. Бу ҳолат депутатдан нафақат чуқур билим, балки катта ғайратни, фидойиликни талаб этади.\n— Сиз иқтисодчисиз. Депутат сифатида партиямизнинг сайловолди дастурида белгиланган ижтимоий масалаларга эътибор қаратишингиз керак бўлади. Бу икки жиҳат ишингизга қандай таъсир қилади?\n— Бугун иқтисодни ижтимоий соҳадан айри тасаввур қилиб бўлмайди. Шунинг учун айни пайтда парламентдаги учта фракция, яъни ЛиДеП, Адолат ва ХДП муштарак мақсадлар атрофида бирлашяпти. Халқ демократик партияси аҳолининг энг кўп қатлами манфаатларини қамраб олувчи ташаббус ва ғоялар билан чиқади. Ижтимоий ҳимояни фақат кам таъминланганлар муаммоси билан боғлиқ масала, деб тушуниш нотўғри. Ижтимоий соҳа ҳаётимизнинг ажралмас қисмидир. Лекин камбағалликни қисқартириш, бандликни ҳал этиш учун тадбиркорликни ривожлантириш муҳим аҳамиятга эгалиги ҳеч кимга янгилик бўлмай қолди. Кимгадир моддий ёрдам ажратиш билан муаммо ҳал бўлмайди. Ижтимоий ҳимоянинг механизмлари, усуллари кенг. Ёндашувда янгилик қилиш лозим. Яъни, кам таъминланганларга имконият бериш керак. Ҳаётини яхшилаб олиши, яхши даромадга эга бўлиши учун қулай муҳит яратиш талаб этилади. Бунда адолат тамойилларига тўлиқ амал қилиш зарур. Демакки, жамиятда тенгликни таъминлашда мақсадларимиз бир. Шу жиҳатдан касбий фаолиятим ҳамда депутатлик айнан бир нуқтада бирлашмоқда.\nЯна бир гап. Авваллари ҳудудларни ижтимоий-иқтисодий ривожлантириш масаласига бир ёқлама ёндашилган. Хом ашё базаси етарли, демак, ўша ҳудуд яхши, деб баҳоланаверган. Ишлаб чиқариш жойлаштирилганда ҳам инфратузилма қулайлиги биринчи ўринда турган. Натижада олис қишлоқлар эътибордан четда қолиб кетган. Ҳозирда эса бунинг мутлақо акси. Ҳар бир ҳудуднинг меҳнат салоҳияти, аҳолининг талаби, жойлашуви, иқлимидан келиб чиқиб, инвестицион лойиҳалар устида ишланмоқда. Бу эса иқтисод соҳасида ҳам янгича ёндашувни талаб қилмоқда. Энди фақат лойиҳа билан иш битмайди. Шу ўринда иқтисодий жараёнларни ривожлантириш, тадбиркорлик муҳитини шакллантириш масалалари ҳам долзарб бўлиб бораяпти.\nИжтимоий муаммоларни иқтисодни барқарор қилмасдан ечиш қийин. Лекин ижтимоий ривожланишсиз иқтисодиётни рақобатбардош қилиб бўлмайди. Биргина мисол, инновацион ривожланишга малакали, билимли ва соғлом кадр тайёрламасдан эришиб бўлмайди. Шу ўринда таълим, илм-фан ва соғлиқни сақлаш тизимининг чамбарчас боғлиқлигини яққол кўришимиз мумкин. Юқори сифатга эришиш учун ҳар бир соҳа бир-бирига боғлиқ экан, бир мушт бўлиб ҳаракат қилиш, фаол бўлиш кутилган самарани беради.\n— Фаоллик деганда нимани тушунасиз? Фаол депутат бўлишнинг қандай шартлари бор?\n— Фаол бўлиш учун мақсад тўғри қўйилиши керак. Мақсадсиз инсон фаол бўла олмайди. Инсон ҳамиша янги-янги мақсадларни олдига қўйиб яшаши керак. Ана шунда ўз-ўзидан фаоллик юзага келади.\nДепутат биргина йўналишда эмас, кўп жиҳатдан фаол бўлиши лозим. Қонунчиликка таклифлар, фикрлар бериш бир йўналиш бўлса, одамларнинг муаммоларини ўрганиш, уларга ечим топишга кўмаклашиш яна бир масаладир. Қонунларнинг ижроси устидан назорат қилиш, депутатлик сўрови ва яна ўз ваколатлари доирасида вазифаларни амалга ошириш талаб этилади. Халққа яқин бўлишнинг йўналишлари кўп. Одамларнинг муаммосини ўргандим, сайловчилар билан учрашдим, ишим шу, деб ўйлаганлар адашади. Аҳоли манфаатларини қонунан ҳимоялаш бош мақсадимиз бўлиши керак.\n— Сиз айтган йўналишдаги ишларни амалга ошириш учун қонунчиликка қанақанги ўзгартиришлар киритиш керак, деб ўйлайсиз?\n— Қўмитамизда айни пайтда стратегик режалаштириш бўйича қонун лойиҳаси ишлаб чиқиляпти. Бу бизнинг амалиётимизда янгилик ҳисобланади. Агар ушбу қонун қабул қилинса, концепциялар, стратегиялар, дастурларни ишлаб чиқишда жуда кўп масалаларга йўл очиб беради. Соҳани тизимга солишда қонуний асос яратилади.\nУшбу қонун нафақат мамлакат даражасидаги мақсад ва вазифаларни ечишда, шунингдек, алоҳида тармоқлар ва соҳаларни, ҳудудларни ривожлантиришда ҳам ўзининг ижобий таъсирини ўтказади. Бундан ташқари, муҳтарам Президентимизнинг Олий Мажлисга мурожаатида бир қанча муҳим йўналишлар ва долзарб вазифаларга эътибор қаратилиб, уларнинг қонуний асосларини такомиллаштириш борасида парламент палаталари олдига аниқ вазифалар қўйилган эди. Мурожаатдан келиб чиқиб, Қўмитамиз томонидан айни пайтда бир қанча қонун лойиҳалари устида иш олиб борилаяпти. Хусусан, аудиторлик фаолияти, қимматли қоғозлар бозори, нобанк ташкилотлари ҳамда микромолиялаштириш тизимини ривожлантиришга оид қонун ижодкорлиги ишлари олиб борилаяпти.\nБулардан ташқари, йил охиригача яна бир қанча қонун лойиҳалари устида иш олиб борамиз. Булар жумласига “Давлат молиявий назорати тўғрисида”, Истеъмолчилар ҳуқуқларини ҳимоя қилиш тўғрисида”, “Расмий статистика тўғрисида”, “Табиий монополиялар тўғрисида”ги ва бошқа бир қанча қонунлар киради.\n— Конституцияда парламентнинг ҳақ-ҳуқуқлари, ваколатлари қатъий белгилаб қўйилган. Депутатлар амалда бундан қай даражада фойдалана оляпти?\n— Тўғри, ваколатлар қонунда белгиланган. Фойдаланиш масаласи эса ҳар бир шахснинг, ҳар бир сайланган депутатнинг ўзига боғлиқ. Муҳими, ваколатларимиз, вазифаларимиз нималардан иборат эканини халққа тушунтириш зарур. Сайловолди дастурларимизда кўтарилган ғоялар қолиб кетиб, майда-чуйда ишлар билан ўралашиб қолмаслик керак. Айтмоқчиманки, депутатлик фаолияти бир ёқлама бўлиб қолмаслиги лозим. Бунинг учун ҳар бир депутат ўз вазифасини ва депутатлик масъулиятини тўғри англаб олиши шарт, деб ўйлайман.\nТўғри, депутат халқнинг ташвиши билан яшаши керак. Лекин бу фақат уй-жой, сув, газ, электр таъминоти, ишга жойлаштириш каби масалалар билан чекланиб қолиш дегани эмас. Қонун лойиҳаларини тайёрлашда депутат фаоллигини сайловчилар томонидан назорат қилиб, баҳолаб бориш ҳам жуда муҳим. Депутат ўз сайловчилари билан учрашганда, уларни мавжуд муаммолар ечими бўйича қандай чоралар кўрилаётгани, қонунчиликда қанақа ўзгаришлар бўлаётгани ҳақида ҳам хабардор қилиб бориши лозим. Шундагина электоратимизда депутат фаолиятини баҳолашда сақланиб келаётган айрим стереотипларга барҳам бериш мумкин. Яъни, депутатми, келиб йўлимизни қилиб берсин, чироқни ўтқазсин, сув олиб келсин, деган талаблар ноўрин демоқчи эмасман. Лекин, маҳаллий Кенгашлардаги ва Қонунчилик палатасидаги депутатлар фаолиятидаги фарқни ҳам билишимиз керак. Жойлардаги муаммоларни маҳаллий Кенгаш депутатлари сессиялар кун тартибига қўйиб ҳал эттириши ёки депутатлик сўрови имкониятидан фойдаланиши мумкин.\nБироқ жойларга борганимизда сайловчиларнинг ҳар бир мурожаатига эътибор берамиз. Қонунчилик палатаси депутати қонунчилик ташаббуси билан кўпчиликка дахлдор масалаларга ечим топиши мумкин.\nШу ўринда бир мисол келтирмоқчиман. Яқинда ўзимнинг сайлов округимдаги бир қишлоққа сайловчиларимнинг мурожаати бўйича бориб келдим. Тоғли ҳудуддаги 4-5 та оила бир қирнинг тепасига уй қуриб, кўчиб чиққан экан. Улар қирга километрча йўл тортиб боришни талаб қилишди. Уйларнинг қонуний ҳужжатлари, кадастрини сўрасак, йўқлигини, ҳужжатларни ҳам биз қилиб беришимиз кераклигини айтишаяпти. Депутат мана шундай ҳолатда қандай иш тутиши керак? Албатта, бугун ҳар бир масалада қонун устуворлиги таъминланиши лозим. Депутат ҳар қанча оғир бўлмасин, буни ўз сайловчиларига тушунтириши керак бўлади.\nСайловчилар томонидан “бизнинг манфаатимиз билан боғлиқ қандай қонунга овоз бердинг, қайси қонунга қарши чиқдинг, муаммоларимиз ечими бўйича қонунларга қанақа таклифлар айтдинг”, деган саволларни қўядиган вақт келди. Партиядан кўрсатилган номзодга унинг дастурини маъқуллаб овоз берилдими, депутатдан унинг ижроси бўйича ҳисобот беришни талаб қилиш кераклигини чуқурроқ сингдириш борасида тизимли иш олиб боришимиз керак, деб ҳисоблайман. Ана шу асосда депутатнинг ишига баҳо берилса, тўғри бўлади. Бу борада қиладиган ишларимиз ҳали кўп, жараён энди бошланаяпти, десак хато бўлмайди.\n— Бизга берилган маълумотларга кўра, сиз бир қанча ташкилотларда, турли лавозимларда ишлаб келгансиз. Улар орасидан қайси бири қалбингизга энг яқини бўлган?\n— Илмий йўналиш, янгиликлар қилиш, изланишлар олиб бориш табиийки, қалбимга энг яқин соҳа ҳисобланади. Чунки илмда изланиш, хулоса ва натижа бўлади. Лекин насиб қилган экан, маҳаллий ҳокимиятда ҳам, президент девонида ҳам, илмий даргоҳларда ҳам ишладим. Уларнинг ҳар бири ўзига хос бир олам эди. Ҳар гал янги йўналишда иш бошлаганимда шу ишни мендан кўра яхшироқ уддалайдиган мутахассисга берса, маъқул бўлмасмиди, мен уддалай олар эканманми, деган фикр пайдо бўларди. Вақт ўтиб, инсон соҳага чуқурроқ кириб боргани сари, ишга бўлган иштиёқ ҳам ортар экан. Шу жиҳатдан олиб қараганда, кўнглимга яқин бўлмаган, мажбурдан бориб келиб, бажарган йўналиш йўқ. Лекин илмий изланишларда давом этаман. Чунки қонунчиликда янги таклиф ва тавсиялар ишлаб чиқишда илм ҳам ёрдам беради.\n— Сиз кутган, лекин биз сизга бермаган савол ва унга жавобингиз?\n— Бугунги ёшларга қандай таклиф ва тилакларингиз бор, деган саволни берганингизда, унга шундай жавоб қилган бўлардим: Мақсадсиз яшаб бўлмайди. Доим мақсадни янгилаб туриш, вақтни қадрлаш зарур. Олдингизга қўйган режангизга эришишга нимадир етишмаётган бўлса, бу вақт камлиги эмас, аксинча кўплиги бўлиши мумкин. Ривожланиш зичликни талаб қилади. Шунинг учун маълум вақт ичида қилиниши керак бўлган вазифаларни, бошқача қилиб айтганда, ўзингизга юкламани кўпайтирсангиз, ишингиздаги самарадорлик ошади. Бу тажрибадан маълум. Ишончингиз комил бўлсин. Ҳеч иккиланмай ҳаётда синаб кўринг. Албатта, натижа ижобий бўлади.


Тошкент метросининг Ҳабиб Абдуллаев бекати.\n"Тошкент метрополитени" матбуот хизматининг хабар қилишича, 27 ноябрь, соат 10:42 да Тошкент метросининг 3 та бекат - "Ғафур Ғулом", "Алишер Навоий", "Ўзбекистон" бекатларида чироқлар милтиллаб ёнган. Бир дақиқа ўтгач, соат 10:43 да электр узатилиши тўлиқ тикланган.\nАйни пайтда daryo.uz сайти чироқ ўчган дақиқада "Алишер Навоий" бекатида бўлган мухбирининг айтганига таяниб, чироқлар милтиллаб эмас, балки қисқа вақтга тўлиқ ўчганини хабар қилди.\nМетрополитен матбуот хизматининг қайд этишича, бу ҳолат поездлар ҳаракатига таъсир этмаган. Поездлар бошқа электр манбаси орқали ҳаракатланади.\nЭлектр энергияси таъминотидаги узилишлар Ўзбекистонда йиллардан буён ечими топилмаётган муаммодир.


Нукус деҳқон бозорининг 6та жойида бир килограмм гўшт 45 минг сўмдан сотилмоқда. Бу ҳақда Халқ депутатлари Нукус шаҳар кенгашининг навбатдаги XVI сессиясида шаҳар ҳокимининг биринчи ўринбосари Қаллибек Хўжанов маълум қилган.\nСтатистика қўмитасига маълумотларига кўра, 1 кг суякли мол гўштининг республика бўйича энг арзон нархи (45 000 сўм) «Нукус деҳқон бозори», «Урганч марказий деҳқон бозори», Тошкент шаҳрининг «Эски жўва деҳқон бозори», «Фарҳод деҳқон бозори» ва «Қўйлиқ деҳқон бозори»даги арзонлаштирилган гўшт расталарида қайд этилган.\nСессияда Қаллибек Хўжанов бозорларда нарх-навонинг барқарорлигини сақлаш бўйича ҳам маълумот берган.\nУ ҳудудда «даладан-истеъмолчигача» тамойили асосида етарли ишлар ташкил этилмагани, даврий равишда янгиланиб турадиган озиқ-овқат захирасини яратишга эътибор қаратилмагани бозорларда нарх-наво ошиб кетишига олиб келганини таъкидлаган.\nЖорий йилнинг январь-сентябрь ойларида сут маҳсулотлари 16 фоизга, картошка 13,7 фоизга, гўшт маҳсулотлари 11,4 фоизга, ёғ-мой маҳсулотлари 10,2 фоизга, шакар, чой ва зираворлар 5,4 фоизга қимматлаган.\n16:04 / 23.04.2021\n«Гўшт нархи барқарорлашиши кузатилмоқда» — Марказий банк раиси


ID картасиз ўқишга киролмайман(ми?).\nЖорий йилда мактабни тамомлаб, олий таълим муассасаларига ҳужжат топширишни режалаштирган 16 ёшга тўлган мактаб битирувчилари ўз вақтида фуқаролик паспорти, яъни ID карта олишлари шарт. ХТВ маълумотига кўра, айни пайтда 16 ёшга тўлган 122 мингдан ортиқ битирувчилар ID карта олмаган. ОТМларга абитуриентларнинг...\nЖаҳон соғлиқни сақлаш ташкилоти жорий йилда инсоният ҳаётига таҳдид солаётган беш асосий хавф рейтингини эълон қилди. Кўпчилик қашшоқлик ва озиқ-овқат маҳсулотлари тақчиллиги бу рўйхатнинг бошида эътироф этилса керак, деб тахмин қилганди. Чунки дунёда мазкур муаммодан азият чекаётган қарийб бир миллиард...\nҚуйидаги шахслар тиббиёт муассасаларида овқатланиш тўловидан озод қилинади: ✅I ва II гуруҳ ногиронлари, болаликдан ногиронлар; ✅1941 – 1945 йиллардаги уруш ногиронлари ва қатнашчилари, уларга тенглаштирилганлар; ✅Чернобиль АЭС ҳалокати оқибатларини тугатишда қатнашган ногиронлар; ✅1941 – 1945 йиллардаги уруш йиллари меҳнат фронти қатнашчилари; ✅байналмилалчи жангчилар; ✅чин етимлар; ✅ёлғиз...\nЖССТ семизликни эпидемия деб эълон қилди\nИнсоният яқин йилларда яна бир глобал хатар билан рўбарў келиши мумкин. Бу — семизлик! Маълумотларга кўра, сўнгги 30 йил ичида дунёда семиз одамлар сони уч баравар ошган. Жаҳон соғлиқни сақлаш ташкилоти 2030 йилга бориб ер юзи аҳолисининг қарийб 45 фоизи...\nҚонунчиликка мувофиқ қуйидаги ногиронлар ва кексалар тоифасига бепул санатория-курорт йўлланмалари тақдим этилади: ▫ уруш ногиронларига ва қатнашчиларига тенглаштирилган шахслар;▫ ҳалок бўлган ҳарбий хизматчиларнинг бева хотинлари (бева эрлари);▫ республика аҳамиятига молик шахсий пенсия олувчи шахслар;▫ Чернобиль ҳалокати сабабли ногирон бўлиб қолган...\nОролни бирга қайтарамиз. Фото\nҚорақалпоғистон Республикасида жойлашган Мўйноқ вилоятининг "Кемалар қабристони" деб аталувчи ҳудида 6-7-8 май кунлари «Стихия» электрон мусиқа, санъат ва илм-фан фестивали бўлиб ўтмоқда. Мўйноққа дунёнинг турли минтақаларидан туристлар ташриф буюрган. Фестиваль доирасида " Jaslar orayi" да "WE ARE ARAL" расмлар кўргазмаси,...\nИчки исёнми ёки ички туғён?!\n"Балки, бас қилиш вақти келгандир?! Ҳаммаёқни дори рекламаси босиб кетди! Қизиғи, кафолат йўқ! Ёким бутун миллатни заҳарлашаётгандур? Шусиз каналингни ишлатолмасанг, ишламасдан кетсин! Эртага бир нечта дори анов Хитой шифохонасидай сохта бўлиб чиқса ва нечтадир одам фалаж бўлиб қолса, виждонинг...\nКун тарихи: Мозийдан бугунга назар\n2022 йил 14 апрель куни дунёда ва юртимизда қандай воқеалар юз берган ва қандай байрамлар нишонланади? Байрамлар: Россия ҳаво мудофааси кучлари куниБеларусия Ҳаво мудофаа кучлари куниУкраина Ички ишлар вазирлигининг Давлат транспорт инспекцияси куниАнгола - Ёшлар куни.Бангладеш - Бенгал Янги Йили.Грузия -...\nКинематография агентлиги буюртмасига биноан суратга олинган режиссёр Ҳилол Насимовнинг «Мерос» (“Наследие”) фильми “Золотой витязь” ХХХ халқаро славян кинофорумида иштирок...


Фото: Raphael Satter / AP / TASS\n"Касперский лабараторияси" АҚШ ҳукуматига компания томонидан ишлаб чиқарилаётган дастурлар кодини тақдим этишга рози. Бу ҳақида "Касперский лабараторияси" раҳбари Евгений Касперский Associated Press'га берган интервьюсида маълум қилди.\nАгентлик суҳбатдоши компания Кремль билан боғлиқ гап-сўзларга чек қўйиш учун шунга рози бўлганини таъкидлади. "Агар Қўшма Штатларга керак бўлса, биз код билан бўлишишимиз мумкин. Мен биз қонун доирасида ҳаракат қилаётганимизни исботлаш учун ҳамма нарсага тайёрман", - дея таъкидлади Касперский. У шунингдек АҚШ конгресси олдида чиқиш қилишга ҳам тайёрлигини қайд этган.\nТаъкидлаш жоизки, "Касперский лабараторияси" бир неча бор Россия махсус хизматлари билан алоқадорликда гумон қилинган. Шу билан бирга компания дастурлари, айниқса антивируслари АҚШда машҳур. AP'да таъкидланишича, Касперскийнинг Россия ҳукумати билан алоқадорлиги исбот қилинмаган.\nАҚШ код Касперский лабаратория


Kutubxona - Munavvarqori Abdurashidxonov. Musulmonlik / Kiril\nSiz shu sahifadasiz: Munavvarqori Abdurashidxonov. Musulmonlik / Kiril\nМуаллиф Мунавварқори Абдурашидхонов\nАсар номи Мусулмонлик\n- Мунавварқори Абдурашидхонов\n4 Аллоҳ Таолога Ишонмоқ\n5 Фаришталарга Ишонмоқ\n6 Пайғамбарларга Ишонмоқ\n7 Китобларга Ишонмоқ\n8 Охират Кунига Ишонмоқ\n9 Қиёмат Кунига Ишонмоқ\n10 Сирот, Жаннат Ва Дўзах\n11 Тақдирга Ишонмоқ\n13 Пайғамбаримиз Муҳаммад Соллаллоҳу Алайҳи Ва Саллам\n15 Давлати Умавия\n16 Давлати Аббосия\n1900 йиллардан бошлаб тараққийпарвар зиёли кишилар орасида ўқиш ва ўқитиш, мадраса ва мактаб ислоҳотига оид илғор фикрлар олға сурилиб, бундай зиёлилар «жадид« (янгичи)лар номини олади. Мунаввар қори ҳам шу тараққийпарвар зиёлилар харакати сафига қўшилиб, тез орада унинг фаолларидан бирига айланади. 1903 йилдан эътиборан у жадид мактаблари очиб, дарс беради ва улар учун дарслик ҳамда қўлланмалар ёзади. Жумладан, унинг "Адиби аввал" ("Биринчи адиб", 1907 й.) алифбо китоби, "Адиби соний" ("Иккинчи адиб", 1907 й.) ўқиш китоби, "Сабзавор" (тўплами), "Ер юзи" ("Жуғрофия"), »Тажвид» (Қуръонни қоидали ўқиш) каби китоблари босилиб, янги усулдаги мактабларда дарслик сифатида қўлланилган.\nМунаввар қори миллий матбуотимизнинг илғор журналистларидан бўлганлигини ҳам айтиб ўтиш жоиздир. У 1906 йили «Хуршид« жаридасини чиқара бошлаган. 1917 йилда "Нажот", "Кенгаш", »Ҳуррият» ва бошқа жаридаларда ҳам муҳаррирлик қилади. Инқилобдан сўнг халқ, маорифи ташкилотларида хизмат қилиб, маърифат ишлари билан шуғулланади.\nЖавоб: Бу беш нарса ушбулардир: Биринчиси: Аллоҳ таолонинг борлигига, Муҳаммад алайҳиссаломнинг ҳақ Пайғамбарлигига чин кўнгилдан ишониб, ишонганини тил билан айтиб иқрор бўлмоқ, (яъни «Ла илаҳа иллаллоҳу Муҳаммадур расулуллоҳ» деб айтмоқ). Иккинчиси: Ҳар куни беш вақт намоз ўқимоқ. Учинчиси: Бутун Рамазон ойи давомида рўза тутмоқ. Тўртинчиси: Бой кишига ҳар йили молининг закотини, яъни қирқдан бир қисмини фақир ва мискинларга бермоқ. Бешинчиси: Кучи етган кишига умрида бир марта бўлса ҳам Маккаи мукаррамага бориб хаж қилмоқдир.\nШариат буюрган ибодатларнинг барчасини қилиб, шариат қайтарган ишларнинг барчасидан қайтмоқ.\nДин ва дунё учун керакли ҳар хил илм ҳамда ҳар хил тилларни ўқимоқ ва ўрганмоқ.\nҲар ишни илм, иттифоқ, ва тўғрилик билан қилмоқ.\nБарча мусулмонларни ўз қариндошлари каби дўст тутмоқ.\nОта-онани ва улуғ кишиларни иззат-ҳурмат қилмоқ.\nЁшларга марҳамат, фақирларга шафқат, муҳтожларга иноят (яъни эҳсон, совға) этмоқ.\nЎз фойдасидан кўра халқ ва миллат фойдасини яхши кўрмоқ.\nИслом динининг тараққиёти ва ривожи учун доим ҳаракатда бўлмоқ, ва шуларга ўхшаган ишлардир.\nЖавоб: Тавхид калимаси ушбудир: «Ашҳаду алла илаҳа иллаллоҳу ваҳдаҳу ла шарика лаҳ лаҳул мулку ва лаҳул ҳамд. Юҳъи ва юмит. Ва ҳува ҳайюл ла ямут. Биядиҳил хайр ва ҳува ъала кулли шайъин қодир». Маъноси: Гувоҳлик бераманки, Аллоҳ таолодан ўзга маъбуд йўқ. Унга (тенг келадиган) шерик йўқ, барча олам Унинг мулки ва барча ҳамду санолар Унга хосдир. У (барча мавжудотга) ҳаёт бахш этади ва ҳаётдан жудо ҳам қилади. У доимо барҳаёт. Ҳамма яхшиликлар Унинг кўлида ва У ҳар ишга қодирдир.\nЖавоб: Шаҳодат калимаси ушбудир: «Ашҳаду алла илаҳа иллаллоҳу ва ашҳаду анна Муҳаммадан абдуҳу ва расулуҳ». Маъноси: Гувоҳлик бераманки, Аллоҳ таолодан бошқа илоҳ йўқ, албатта, Муҳаммад алайҳиссалом Унинг бандаси ва (Аллоҳнинг бандаларига дин ҳукмлари ўргатмоқ учун юборган) элчисидир.\nЖавоб: Имон калимаси ушбудир: «Аманту биллахи ва малаикатиҳи ва кутубиҳи ва русулиҳи валявмил ахири валқодари хойриҳи ва шарриҳи миналлоҳи таъала вал баъси баъдал мавт». Маъноси: Аллоҳга ва Унинг фаришталари, китоблари, пайғамбарлари ҳамда қиёмат кунига, тақдирнинг яхшиси ҳам, ёмони ҳам Аллоҳ таолодан эканлигига ва ўлгандан сўнг қайта тирилишга ишондим.\nЖавоб: Аллоҳ таолога ишонмоқни ифодаловчи қисқача Имон калимаси ушбудир: «Аманту биллаҳи кама ҳува биъасмаъиҳи ва сифатиҳи ва қабилту жамиъа аҳкамиҳи». Маъноси: Аллоҳга, У исмлари ва сифатларида қандай бўлса, шундайлигича ишондим. Ва Аллоҳнинг барча ҳукмларини қабул қилдим.\nЖавоб: Аллоҳ таолонинг сифатлари ушбулардир: Биринчи сифати «Мавжуд», яъни, бордир. Аллоҳ таолони ҳеч ким бор қилган эмас, балки Ўзидан-ўзи азалий бордир.\nЖавоб: Борлигининг аввали ва охири йўқ, яъни, бизга ўхшаш аввал йўқ бўлиб, кейин бор бўлган ва охирида йўқ бўладиган эмас, балки доимо бор бўлиб тургувчидир. Иккинчи сифати «Аҳад», яъни, бирдир, яккаю ёлғиздир, ҳеч бир шериги, тенгдоши, ўхшаши, ўғил-қизи, ота-онаси, қариндоши, эри ва хотини йўқ. Учинчи сифати «Ҳайюн» яъни, тирикдир.\nЖавоб: Аллоҳ таоло ўлмоқ, ва ухламоқ каби камчилик сифатлардан покдир. Ўлмоқ ва ухламоқ махлуқларнинг сифатларидир. Тўртинчи сифати «Алим», яъни билувчидир.\nЖавоб: Бизга ўхшаш ақл ва зеҳн билан ёки ўрганмоқ ва ўйламоқ ёрдамида эмас, балки Ўз зотига муносиб бир сифат билан билади. Бешинчи сифати «Мурид», яъни хоҳлагувчидир. Дунёдаги ишларнинг ҳар бири Аллоҳ таолонинг иродаси ва хоҳиши билан бўлади. Аллоҳ таоло хоҳлаган иш бўлмай қолмайди ва У хоҳламаган иш эса, асло бўлмайди. Олтинчи сифати «Кодир», яъни хар ишга қудрати етгувчи, ҳар нарсани қилмоққа қодирдир. Бизга ўхшаш тан кувватига, асбоб ва кишилар ёрдамига муҳтож эмас. Еттинчи сифати «Басир», яъни кўрувчидир.\nЖавоб: Бизга ўхшаш кўз билан эмас, балки Ўз зотига муносиб бир сифат билан кўради. Саккизинчи сифати «Самиъ», яъни эшитгувчидир.\nЖавоб: Бизга ўхшаш қулоқ билан эмас, балки Ўз зотига муносиб бир сифат билан эшитади. Тўққизинчи сифати «Мутакаллим», яъни, сўзлагувчидир. Қуръондаги барча оятлар Аллоҳ таолонинг сўзидир.\nЖавоб: Бизга ўхшаш тил билан, овоз ва товушлар ёрдамида эмас, балки Ўз зотига муносиб бир сифат билан сўзлайди. Ўнинчи сифати «Мукаввин», яъни бўлдиргувчидир.\nЖавоб: Дунёдаги бор нарсаларнинг барчаси Аллоҳ таолонинг бўлдирмоғи билан яралган. Ўн биринчи сифати «Раббун», яъни, тарбия қилгувчидир.\nЖавоб: Дунёдаги жонли ва жонсиз нарсаларнинг барчасини тарбия қилувчи Аллоҳ таолодир. Ўн иккинчи сифати «Одил», яъни, тўғрилик билан иш кўрувчидир, яъни ҳар бир ҳукмни ва ҳар қайси ишни тўғрилик билан қилади. Ҳеч кимга жабр ва зулм ўтказмайди.\nЖавоб: Ҳур замоннинг ўзига ярашадиган дини ва муомалот ҳукмларини баён этиб, ўша замон пайғамбарларига юборилган сўзлар - Аллоҳ таолонинг Китобларидир.\nАллоҳ таолонинг тақдирига шу равишда ишонмоқ кифоядир. Лекин, тақдирда нима бўлса, шуни кўрамиз деб ҳаракатсиз ётмай, Аллоҳ таолонинг фазлу карамидан умидворликда, яхши амаллар қилиб, қахру-ғазабидан қўрқиб, ёмон ишлардан қочиш, Ислом динининг ривожи ва тараққийсига сабаб бўладиган ишларда қатнашмоқ ҳар бир мусулмонга фарз ва лозимдир. Чунки, Аллоҳ таоло тақдирда кўп ишларнинг бўлиш ва бўлмаслигини банданинг саъйи харакатига боғлаб қўйган. Қуръони каримда: «...Ва ан лайса лил инсани илла ма саъа», яъни, «Инсонга ўзининг саъйи ҳаракатининг маҳсулидан бошқа ҳеч нарса йўқдир», дейилади. Масалан: бир киши ҳаракат қилиб, бир ерга буғдой экса, албатта, у ердан буғдой олади. Ҳаракат қилмаса, экмаса, у ердан буғдой ололмайди. Буни тўғри ўйлаган кишиларга ушбу масалалар очиқроқ маълум бўлади. Чунки, Аллоҳ таоло бандаларини яхши ишларни қилишга, ёмон амаллардан қочишга таклиф қилиб, яна жузъий (қисман) ихтиёрни банданинг ўзига берган. Аллоҳ банда ихтиёр қилган яхши ишни розилик билан, ёмон ишни норозилик билан Ўзи аввалда белгилаб қўйган тақдир ва тайинига мувофиқ Ўзи бўлдиради. (Аллоҳ таоло) яхши ишлар учун жаннат роҳатини, ёмон ишлар учун дўзах азобини ваъда қилган.\nПайғамбаримиз Муҳаммад Соллаллоҳу Алайҳи Ва Саллам\nЖавоб: Шундан сўнг, 53 ёшларида Пайғамбаримиз Аллоҳ таолонинг буйруғи билан Маккадан Мадина шаҳрига кўчдилар. (Пайғамбаримизнинг Мадинага кўчишлари «хижрат« дейилади. Хижрат кунидан бошлаб Ислом дини қувват топганлиги учун мусулмонларнинг ўша йили тарих боши хисобланади ва »хижрий тарихи» деб аталади.)\nҲазрати Муовия Абу Суфён ўғли\nЯзид ҳазрати Муовия ўғли\nИккинчи Муовия Язид ўғли\nМарвон Ҳақам ўғли\nАбдулмалик Марвон ўғли\nВалид Абдулмалик ўғли\nСулаймон Абдулмалик ўғли\nУмар Абдулазиз ўғли\nИккинчи Язид Абдулмалик ўғли\nҲишом Абдулмалик ўғли\nИккинчи Валид иккинчи Язид ўғли\nУчинчи Язид биринчи Валид ўғли\nИброҳим биринчи Валид ўғли\nИккинчи Марвон Муҳаммад ўғли.\nИккинчи Марвон замонида мусулмонлар умавийлардан норози бўлиб, пайғамбаримизнинг амакилари ҳазрати Аббоснинг авлодларидан Абдуллоҳ исмли кишинн подшоҳ қилиб сайладилар. Бундан сўнгра ислом подшоҳлиги умавийлардан аббосийларга ўтди. Бу давлатга - Давлати Аббосия дейиладур. Аббосийлардан 37 киши подшоҳ бўлиб ўтгандан сўнг, ислом подшоҳлиги аббосийлардан усмонийларга ўтди.\n"http://www.kutubxona.com/wiki/index.php?title=Munavvarqori_Abdurashidxonov._Musulmonlik_/_Kiril&oldid=3933" dan olindi


Эксперт таклифлари: СЭС фаолиятини қандай яхшилаш мумкин?\n19:20 / 10.09.2017\nРеспублика ўлат, ўта хавфли ва юқумли касалликлар муҳофаза қилиш марказининг шифокор-эпидемиологи, тиббиёт фанлари номзоди Ғофуржон Тожибоев «Аҳолининг санитария-эпидемиологик осойишталиги тўғрисида»ги қонун талабларини давлат санитария эпидемиология назорати марказлари (СЭС) ходимлари томонидан бажарилишидаги муаммолар ва уларни бартараф этиш ҳамда хизмат фаолиятини мувофиқлаштиришга доир таклифларни KUN.UZ таҳририятига йўллади.\n1) Муаммонинг долзарблиги ва уларни бартараф этиш бўйича таклиф этилаётган тадбирлар: Республика аҳолисининг санитария-эпидемиологик осойишталигини таъминлашда ташқи муҳит омилларини (халқ истеъмоли молларида пестицид, мекотоксин, ГМО, оғир матал тузлари, иш ўринларида зарарли омиллар ва ҳ.к.) лаборатория услубида текшириш имкониятлари (ваколати хам) фақат СЭС хизматида мувжуд, аммо республикадаги 200дан зиёд туман СЭСларининг санитария-гигеник, бактериологик, лабораториялари собиқ иттифоқ давридаги тиббий асбоб-ускуналар асосида фаолият юритмоқда. Шу муносабат билан уларни замонавий, тез натижа берувчи, юқори сезувчанлик хусусиятига эга бўлган (экспресс) тиббий техникалар билан жиҳозлаш ва реактив ҳамда бак препаратлар билан таъминлаш зарур.\nАмалга ошириш механизми: бир вақтнинг ўзида ҳам халқаро лойиҳалар ёрдамида, ҳам давлат раҳнамолиги остида.\n1. Заҳарланиш ёки юқумли касалликлар қўзғатувчисини барвақт (2–3 соатда) аниқлаш имкони пайдо бўлади ва унга қарши чора-тадбирлар зудлик билан ижрога қаратилади;\n2. Ижобий натижа берган лаборатория намуналари вилоят (шаҳар) ёки республика марказларида чуқур ўрганилади (идентификация қилинади);\n3. Ҳозирда кам самарадорлик билан фаолият юритаётган ва кўп хоналарни банд қилаётган лаборатория бинолари (хоналари) бўшайди ва ундан унумли фойдаланиш имконияти яралади;\n4. Кам харажат билан юқори натижага эришилади;\n5. Лаборатория натижаси барвақт бўлгани ва унга асосан чора-тадбирлар зудликда ўтказилиши боис заҳарланиш, касб касалликлари ёки юқумли касалликларни оммавий тус олишига имкон бермайди;\n6. Ҳозирда бўш (вакант) турган штат бирликлари ва ходимлар сони қисқаради. Бюджет маблағидан мақсадли фойдаланилади;\n7. СЭС ходимларининг замонавий тиббий техникани қўллаш борасидаги малакаси оширади.\nКамчилиги: Лаборатория ходимлари замонавий янги тиббий техника билан ишлаш принципларини ўзлаштиргунига қадар бирмунча вақт талаб этилади.\n2) Муаммоларнинг актуаллиги ва уларни бартараф этиш бўйича таклиф этилаётган тадбирлар: аҳолининг ноинфекцион (юрак қон-томир, асаб, эндокрин, ошқозон-ичак, ўсма, нафас олиш ва ҳ.к.) касалликларига чалиниш ҳолати ва унинг келиб чиқиш (эпидемиологияси) сабаблари ўрганилмасдан қолаётгани сабабли уларни даволашга катта аҳамият берилмоқда. Шу сабабли СЭС ходимлари бирламчи тиббий-статистик маълумотлар ва ташқи муҳитни текшириш натижалари бўйича олаётган маълумотларига асосланиб, касаллик эпидемиологиясига аниқлик киритиш ҳамда унинг олдини олиш бўйича чора-тадбирлар режасини ишлаб чиқиб, ҳудудий ҳокимликлар томонидан ижрога қаратиш.\nХалқ хўжалиги объектлари раҳбарларига ноинфекцион касалликлар профилактикасига қаратилган ёки унинг келиб чиқиш сабабларини бартараф этиш бўйича тавсиялар беришни таклиф қиламан.\nАмалга ошириш механизми: Туман (шаҳар) тиббиёт бирлашмалари, санитария қисмларидаги ноинфекцион касаллик кўрсаткичлари хақидаги статистик маълумотлар ҳамда ташқи муҳит омилларини текшириш натижалари бўйича СЭС лабораториясидан олинган маълумотларга ва эпидемиологик суриштирув натижаларига асосланган ҳолда.\n1. Ноинфекцион касалликларнинг келиб чиқиш сабабларини ўрганиш билан бирга унинг олдини олиш ва кўпайишига йўл қўймаслик чора-тадбирлари ишлаб чиқилади. Бу, ўз навбатида, ишчи-хизматчиларнинг ишлаш шароитларини янада замонавий ва хавфсиз бўлишига сабаб бўлади;\n2. Республика, вилоят, шаҳар ва туман марказларида ноинфекцион касалликлар бўйича ташкил этилиши мумкин бўлган тиббий марказларни барпо этилиши мувофиқлаштирилади;\n3. СЭС хизмати ходимларининг касаллик профилактикасига қаратилган, профилактик йўналишдаги фойдали иш коэффициенти янада ошади;\n4. Давлат бюджетини тежашга ва уни мақсадли равишда профилактик тадбирларга сарфлашга олиб келади.\nКамчилиги: Мулкчилик шаклидан қатъи назар, корхона, ташкилот ва муассаса раҳбарлари томонидан ноинфекцион касалликларнинг олдини олишга қаратилган тадбирларнинг бажарилишини келишилган муддатларда таъминламаслик.\n3). Муаммоларнинг актуаллиги ва уларни бартараф этиш бўйича таклиф этилаётган тадбирлар: Республикада ишчи ходимларни зарарли иш шароитида фаолият юритишларини ўрганиш ва хулоса бериш айрим (ҳолларда) нодавлат хизматлар томонидан амалга оширилмоқда. Бу, ўз навбатида, манфаатдорнинг молиявий ҳолатига салбий таъсир кўрсатиш билан бир қаторда ваколати бўлмаган шахсларнинг хулоса беришига сабаб бўлмоқда. Шу муносабат билан зарарли иш шароитини ўрганиш ва унга хулоса бериш ваколатини (ташқи муҳит омилларини лаборатория услубида текшириш ваколати фақат СЭС (ДСЭНМ) хизматида мувжуд) фақат давлат тизими бўлган СЭС зиммасига юклашни тавсия қиламан.\nАмалга ошириш механизми: Зарарли иш шароитини ўрганиш ва унга хулоса бериш тартибини нодавлат тизим томонидан амалга оширилишини бекор қилиш ва уни атестация ҳамда акредитациядан ўтган ваколатли СЭС хизматида ўрнатилган тартибда пуллик хизмат кўрсатиш йўли билан амалга ошириш.\n1. Ишчи ходимларнинг зарарли иш шароитларини ўрганиш давлат томонидан назоратга олинади, бу ўз навбатида ушбу масалага замонавий ёндашиш механизмини таъминлайди;\n2. Бюджет маблағларини (ҳудудий ҳокимликлар томонидан тасдиқланган калькуляция асосида — воситачисиз) қонуний бойитиш имкониятини яратади;\n3. СЭС хизматини замонавий техникага бўлган ёндашувини янада ривожлантиради ва имкониятларини кенгайишига сабаб бўлади;\n4. Атестация ҳамда аккредитациядан ўтган ваколатли СЭС хизмати қонуний вазифаларини мутахассис сифатида амалга оширади.\nКамчилиги: Ушбу масала билан шуғулланаётган ва мутахассис бўлмаган юридик ташкилот раҳбарлари томонидан қаршилик бўлиши мумкин.\n4) Муаммоларнинг актуаллиги ва уларни бартараф этиш бўйича таклиф этилаётган тадбирлар: Одамлар ва ҳайвонот дунёси орасидан айрим (зооантропоноз) юқумли, ўта хавфли ва паразитар касалликлари кўрсаткичлари ортиб, унга қарши курашда дори-дармон ва вакциналар республика ташқарисидан катта маблағ эвазига (талаб этилган миқдорни атиги 50–70 фоизи) харид қилинмоқда. Шу сабабли айрим иммунобиологик препаратларни республикада ишлаб чиқиш имконияти мавжудлигини (Самарқанд вилоятидаги «Биокомбинат» номли Англия билан қўшма корхона) инобатга олиб, ўзимизда ишлаб чиқариш технологиясини йўлга қўйишни таклиф қиламан.\nАмалга ошириш механзмлари: Бир вақтнинг ўзида халқаро лойиҳалар ёрдамида, давлат раҳнамолигида, босқичма-босқич амалга ошириш.\n1. Бир вақтнинг ўзида ҳайвонлардан ҳам ҳайвонларнинг ўзи, ҳам одамларга юқадиган айрим юқумли касалликларнинг олди олинади;\n2. Молиявий жиҳатдан ўзини ўзи оқлайди, келажакда экспорт қилиш имконияти туғилади;\n3. Эпидемик ва эпизоотик вазиятни соғломлаштиришда катта аҳамиятга эга;\n4. Келажакда (босқичма-босқич) инсонлар учун ҳам профилактик ва даволаш мақсадида ишлатиладиган иммунобиологик препаратларни ишлаб чиқариш имкониятини яратади;\n5. Валютамизнинг четга чиқиб кетишининг олди олинади ва қўшимча иш ўринлари яратилади.\nЮқорида қайд этилган таклиф ва мулоҳазалар оз бўлса-да, мамлакатимиз аҳолисининг саломатлигини муҳофаза қилишда ўз ҳиссасини қўшади, дея умид қиламан.\nРеспублика ўлат, ўта хавфли ва юқумли касалликлар муҳофаза қилиш марказининг врач-эпидемиологи, тиббиёт фанлари номзоди\nБуюк Британияда Европадаги энг йирик соҳил электр станцияси барпо этилади\n13:12 / 12.09.2017


ИнтерФУТБОЛ :: Футбол атрофида: Лео Месси ҳам ўғриларга «ўлжа»...\nФутбол атрофида: Лео Месси ҳам ўғриларга «ўлжа»...\nПарижга кўчиб ўтганига энди 2 ой бўлаётган Лионель Месси ўғриларнинг навбатдаги «ўлжа»сига айланди. Ҳа, кўринишидан, аргентиналик юлдуз ҳам энди худди Криштиану Роналду каби қўриқлаш хизматини кучайтириши керак. Ўғрилар отелнинг Мессига тегишли ҳашаматли хонасида «меҳмон» бўлиб, қимматбаҳо буюмларни олиб кетишди.\nФутболчиларни талон-тарож қилиш - Парижда кўп учрайдиган воқеа. Хусусан, «ПСЖ» вакиллари тез-тез ўғирлик жинояти қурбонига айланишади. Парижлик ўғрилар сўнгги бир неча йилда Тьяго Сильва, Дани Алвеш, Эрик Чупо-Мотинг, Серхио Рико, Анхель ди Мария, Маркиньос ва собиқ мураббий Унаи Эмерига «ҳиммат» кўрсатиб, уларнинг уйларини тунаб кетишди. Навбатдаги «нишон» - «ПСЖ»нинг янги юлдузи Лионель Месси. Франция гранди сафига 10 август куни қўшилган аргентиналик Парижда шахсий уй сотиб олишига қадар беш юлдузли Le Royal Monceau меҳмонхонасидан қўним топди. Лео ушбу элит хонада рафиқаси ва 3 нафар фарзанди билан туради. Хонанинг кунлик тўлови - 17 минг фунт. Хуллас, ўғрилар Месси йўқлигини билиб, том орқали 6-қават балконига тушишган ва хоналар бўйлаб «сайр» бошлаганлар. Жумладан, 5-қаватдан Мессига ажратилган хонада бўлиб, минглаб евро ва заргарлик буюмларини олиб кетишган. Бошқа хоналардан ҳам пул, тақинчоқлар ва қимматбаҳо соатлар йўқолганлиги айтилмоқда. «Чиройли ва хавфсиз хонага катта пул тўлаш, кейин унга кимдир келганини билиш жуда ёқимсиз», - деди 3000 фунт турадиган маржонидан айрилган аёл.\nФранцияда бир қатор футболчилар талончиликдан жабр тортишгач, «ПСЖ»нинг асосий юлдузлари - Неймар ва Килиан Мбаппе навбат уларга етиб келганини тушунишдими, ўз уйларида 24 соатлик қўриқлаш хизматини жорий қилишди. Манчестерга қайтган Криштиану Роналду ҳам узлуксиз қўриқлаш ва хавфсизлик хизматидан фойдаланмоқда. «Роналдунинг қўриқлаш гуруҳи ўқ ўтмас автомобилларда юради ва энг хавфли жиноятчиларга ҳам бас келади. Умуман, тансоқчилар Криштиануни сутка давомида қўриқлаб боришади», — деб ёзилди Daily Star нашрида. Таъкидланишича, португалияликнинг хотиржам ҳаётига масъул гуруҳ собиқ аскарлар ва полициячилардан тузилган. Эҳтимол, Месси ҳам катта маошидан бир қисмчасини хавфсизлик чораларини кучайтиришга йўналтириши керакдир. Зеро, у яқин орада шахсий кошонасига кўчиб ўтади. Парижда эса ўғриларнинг футболчиларни тинч қўйишларига кафолат йўқ. Демак, Лео майдонда хотиржам ўйнашни хоҳласа, турмуш ўртоғи Антонелла ва фарзандлари, шунингдек, мол-мулкини хавфсиз асраш масаласида озгина чиқим қилишига тўғри келарди.


Шимолий Корея урушга тайёргарлик кўрмоқда » Новости Узбекистана сегодня: nuz.uz\nНовости Узбекистана → Жахонда → Шимолий Корея урушга тайёргарлик кўрмоқда\n30-10-2017 10:00 0 569 Рейтинг1 Чоп этиш\nШимолий Корея аҳолини омавий эвакуация қилиш бўйича машқлар ўтказмоқда, бу урушга тайёргарлик белгиси бўлиши мумкин, Daily Mail нашрига таяниб sputniknews-uz.com ёзмоқда.\nЎтган ҳафта двавомида марказдан узоқда жойлашган кичик аҳоли пунктларида тунги вақтда электр чироқлари ўчирилган. Бу душманга ўзини ошкор қилмаслик учун, яъни маскировка мақсадида қилинган бўлиши мумкин.\nЭслатиб ўтамиз, бу сафарги ўқув-машғулотлари АҚШ ва КХДР орасида вазият кескинлашган бир вақтда бўлиб ўтмоқда. Шимолий Корея АҚШ тайзиқидан қўрқиб ўзининг ядровий ва ракета қуроллари сонини оширмоқда.\nКХДРда охирги марта ана шундай ўқув-машғулотлари 2013 йилда ўтказилган эди.


20:15 / 14.03.2018\nЎзбекистон Республикаси Президенти Шавкат Мирзиёев 14 март куни Ангела Меркелни Германия Федератив Республикаси Федерал канцлери лавозимига сайлангани муносабати билан табриклади. Бу ҳақида Президент матбуот хизмати хабар берди.\nТаъкидлаш жоизки, бугун Германияда тўртинчи марта канцлерга айланган Ангела Меркель бундестагда қасамёд келтирди.\nБундестагда Меркель номзоди бўйича эрталабки махфий овоз беришда 692 депутат иштирок этди, тўрт бюллетень ҳақиқий эмас, деб топилди. Меркель учун 364 депутат ўз овозини берди. Шу билан бирга, унинг қайта сайланиши учун минимум даража 355 овозга тенг эди. Ушбу чақирувдаги Бундестагга 709 депутат кирди.\nтабрик Ангела Меркель Шавкат Мирзиёев


Амалиёт ва назария уйғунлиги – Сурхон тонги\nБош саҳифа / Қишлоқ хўжалиги / Амалиёт ва назария уйғунлиги\nИюл 21, 2018\tҚишлоқ хўжалиги Изоҳ қолдириш 831 Кўрилди\n«Бугунги кунда олдимизда турган энг асосий муаммолардан бири — бу респуб-ликамиз қишлоқ хўжалигида илм ва амалиётнинг бир-биридан узоқлашгани, аксарият ҳолларда узилиб қолганидир. Бир ҳақиқат барчамизга маълум: илм ва изланиш бўлмаган жойда ҳеч қандай ривожланиш, юксалиш ва умуман, бирор-бир соҳанинг келажаги бўлмайди», — деган эди Президентимиз қишлоқ хўжалиги ходимлари кунига бағишланган тантанали маросимда.\nБу куюнчак сўзлар замирида қишлоқ хўжалигидаги жуда кўплаб муаммолар ётибди. Соҳага оид муаммоларнинг ечимини топиши вилоятимиз аҳолиси учун жуда муҳим. Бунга жавобан ўтган йили Тошкент давлат аграр университети Термиз филиали очилди. Энди ўзимизда ҳам соҳа ривожига ҳисса қўшадиган, қишлоқ хўжалигидаги муаммоларни бартараф этишга кўмаклашадиган, энг муҳими, амалиёт ва назарияни баравар олиб борадиган муассаса фаолият юритмоқда.\nБу каби саъй-ҳаракатлар қандай натижа бермоқда, қишлоқ хўжалигини ривожлантиришга оид қандай янгиликлар қилиниши режалаштирилган, амалиёт ва назария уй- ғунлиги қай тартибда шакллантирилади каби саволлар туғилиши табиий. Шу мақсадда Чори Бегимқулов раҳбарлик қилаётган Тошкент давлат аграр университети Термиз филиалига ташриф буюрдик.\nБизга берилган маълумотларга қараганда, ҳозирда Тошкент давлат аграр университети Термиз филиалида 9 та таълим йўналишида 362 нафар талаба таҳсил олмоқда. Соҳада кадрларга бўлган эҳтиёждан келиб чиқиб, жорий йилда 13 та таълим йўналишига 300 нафар талаба қабул қилиш белгиланган.\nПрезидентимизнинг 2018 йил 8 майдаги “Тошкент давлат аграр университетида олий маълумотли кадрлар тайёрлаш тизимини тубдан такомиллаштириш чора-тадбирлари тўғрисида”ги қарорига кўра, Термиз филиали тузилмаси ўзгарди, агрономия факультети — агробиология факультетига, агроинженерия ва қишлоқ хўжалигини механизациялаштириш факультети эса — агробизнес ва инвестицион фаолият факультетларига айлантирилди, — дейди филиалнинг ўқув-методик бўлим бошлиғи Акмал Маҳмадалиев. — Жорий йилда қишлоқ хўжалиги экинлари селекцияси ва уруғчилик, ўрмончилик, ипакчилик ва тутчилик ҳамда қишлоқ хўжалик маҳсулотлари карантини, сабзавотчилик, полизчилик ва картошкачилик, иссиқхона хўжалигини ташкил этиш ва юритиш йўналишлари ҳам очилди. Бундан ташқари, жорий йилда муассаса 10 та ўқув лаборатория билан таъминланиши режалаштирилган. Бу лабораторияларда ўқитувчилар талабалар билан назарияни амалиётда қўллашади ва янги навлар яратиш устида иш олиб бориб, турли хил тажрибалар ўтказишади. Филиалимизда Кластер яратиш бўйича ҳам бир мунча ишлар йўлга қўйилмоқда. Хусусан, филиалга ажратилган ер майдонида Кластер ташкил этмоқчимиз. Кластернинг афзаллиги шундаки, етиштирилган маҳсулот бир жойнинг ўзида қайта ишланади ва экспортга ҳамда ички бозорга йўналтирилади. Шу билан биргаликда музлаткичли омборхоналарда сақлаб турилади.\nВилоятимизга пиёз, картошка каби маҳсулотларнинг уруғи асосан бошқа вилоятлардан келтирилади. Уруғни ўзимизда етиштирадиган ва унинг сирини биладиган кадр- лар кўпайиши, албатта, фойдали. Ипак қурти уч мавсумда боқилаётгани, пиллага бўлган эҳтиёжнинг юқорилиги инобатга олиниб, ушбу йўналишда ҳам факультет очилди. Иссиқхона ҳам ҳозирги кунда яхши самара бераётган йўналишлардан бирига айланиб улгурди. Натижада кадрларга бўлган эҳтиёж ортди ва янги факультет очилди. Қайси соҳа бўлмасин, унда ҳақиқий мутахассис кўпайса, ўша соҳада ривожланиш ва янгиликлар кузатилади.\nФилиални кенгайтириш ва талабаларга яхши шароит яратиб бериш мақсадида, 2018-2019 ўқув йили Термиз филиалига 35 миллиард 970 миллион 600 минг сўм маблағ ажратилиб, 1000 ўринли ўқув биноси, 240 ўринли талабалар турар жойи қурилаяпти.\nФилиалдаги профессор ўқитувчилар фаолиятининг дастлабки йилида талабаларга фақат фундаментал билим бериш билан чекланиб қолмасдан, ажратилган ер майдонида тажриба ишларини ҳам олиб бормоқда. Россия сабзавотчилик илмий марказидан сабзавот экинлари бўйича тажриба изланишларини олиб бориш учун помидор, ширин қалампир, ортишок, пуштиранг помидор, райҳон каби 10 дан ортиқ сабзавот экинларининг бошланғич селекцион материаллари олиб келиниб, филиалга қарашли ер майдонида экспериментал-тажриба ишлари олиб борилмоқда. Бу йил филиал қошида “Ўсимликлар клиникаси” ҳам ташкил этилди. Ушбу “клиника”да аҳоли томорқаларида қишлоқ хўжалиги экинларининг касаллик ва зараркунандаларига қарши курашиш тизимини ташкил этиш орқали ҳосилдорликни оширишга қаратилган хизмат йўлга қўйилган.\nНазария ва амалиётнинг уйғун тарзда олиб борилиши назарда тутилиб, буюртмачилар билан талаба ўқишни битирганидан сўнг 5 йил ишлаб бериш мажбуриятини белгиловчи, эвазига эса талабанинг тўлов контрактини 2-босқичда камида 50 фоиз, 3-бос- қичда 75 фоиз ҳамда 4-бос- қичда 100 фоиз тўлаб бериш мақсадида уч томонлама шартномалар тузилмоқда. Талабалар эса ўша жойнинг ўзида амалиёт ўтайди ва соҳани ривожлантириш йўлида хизмат қилади.\nҚайсики соҳага эътибор бўлса, ўша соҳанинг фидойилари бор имкониятдан унумли фойдаланмоғи ва жамият ривожи учун ҳисса қўшмоғи лозим. Олий таълим ва қишлоқ хўжалигидаги бу каби янгиликлар, изланишлар тез орада ўз самарасини беради ҳамда аҳолининг оғирини енгил қилишда кўмаклашади, деган умиддамиз.\nОлдинги Қарзни тўлаб қутиласиз\nКейинги Айтганларинг эртакдамиди…?


Ўзбекистон Олий суди гувоҳларнинг паспорт маълумотлари ва ташқи кўриниши ўзгартирилишига рухсат беради - Фарғона.Ру ахборот агентлиги\n02:04 msk, 18 Июнь 2019\nЎзбекистон Олий суди гувоҳларнинг паспорт маълумотлари ва ташқи кўриниши ўзгартирилишига рухсат беради\n11.06.2018 16:12 msk\n8newsru.ru сайти фотоси\nЎзбекистон Олий суди «жиноий жараёнда иштирок этаётган жабрланувчилар, гувоҳлар ва бошқа иштирокларчиларни ҳимоя қилиш тўғрисида» қонун лойиҳасини ишлаб чиқди ва унда гувоҳларни «ҳимоя қилиш дастури»га алоқадор шахсларнинг ташқи кўриниши ва паспорт маълумотларини ўзгартирилишига рухсат берилади. Ҳужжат 26 июнга қадар жамоат муҳокамасига тақдим этилган.\nГувоҳ ва бошқа иштирокчиларнининг хавфсизлигини таъминлаш чоралари қаторига уларнинг яшаш жойини ҳимоя қилиш, шахсий қўриқловчи билан таъминлаш, ҳимоя воситаси техникаси билан таъминлаш, яшаш, иш жойини ўзгартириш чоралари киради. Мазкур чоралар фақат оғир ва ўта оғир жиноят ишлари билан боғлиқ ҳолларда қўлланилади.\nТашқи кўринишни ўзгартириш амалиёти ҳимоя қилинаётган шахс розилиги ва аризасига кўра амалга оширилади. Паспортдаги исм ва фамилияни ўзгартириш ҳуқуқи ҳам гувоҳларни ҳимоя қилиш дастурига тушган инсон томонидан белгиланади. Жиноят иши жараёни иштирокчиси вояга етмаган бўлса, юқоридаги икки ҳолат юзасидан унинг ота-онаси ёки қонуний вакили розилиги керак бўлади.\nҚонун лойиҳаси жиноят ишида иштирок этаётган жабрланувчи, гувоҳ ва бошқа иштирокчиларни ҳимоя қилиш бўйича «Давлат дастури»ни яратишни кўзда тутади. Давлат дастури бюджет ҳисобига молиялаштирилади, ҳимояланаётган одамлардан пул талаб қилиш тақиқланади.\nЖиноят жараёни иштирокчиларини ҳимоя қилиш дастурига нафақат жабрланувчи ва гувоҳлар, балки айбланувчилар, маҳкумлар, адвокатлар, жамоат қораловчилари, даъвогар фуқаролар, экспертлар, таржимонлар ва суд ишига жалб қилинган педагог ва психологлар ҳам киритилиши мумкин.\n2017 йил февраль ойидаги Ўзбекистон президенти қарорида гувоҳларни ҳимоя қилиш қонун лойиҳаси ҳақида сўз юритилганди. У ўтган йил охиригача муҳокамага берилиши керак эди, лекин қонун лойиҳаси 2018 йил 11 июнь жамоатчилик муҳокамасига тақдим этилди. Ўзбекистон Олий суди томонидан тайёрланган мазкур ҳужжат 2004 йилги федерал қонун лойиҳаси асносида яратилган Россиянинг гувоҳларни ҳимоя қилиш дастурини ёдга солади. 2017-2018 йиллари Россия ҳукумати жиноий суд жараёни иштирокчилари ҳимояси учун 280 миллион рубль ажратган. РФ ИИВ маълумотига кўра, битта гувоҳ ёки жабрланувчининг ҳимояси учун бир ойда 100 минг рублгача маблағ сарфланади.\nГувоҳларни ҳимоя қилиш дастури дунёнинг кўпгина мамлакатларида амал қилади. АҚШда мазкур дастур 1970 йилдан бери амалда қўлланилади. Бугунга қадар у ерда 30 мингдан ортиқ фуқаро ушбу дастур ҳимоясига бўлган. 2010 йилги тадқиқотларга кўра, 90 фоиз ҳимоя остига олинган гувоҳлар тергов билан ҳамкорлик қилишга рози бўлган собиқ жиноятчилардир.


Россия президенти миллиардер Алишер Усмоновни мукофотлади\n28 июн 2022, Тошкент вақти: 14:51\nКелиб чиқиши ўзбекистонлик россиялик миллиардер Алишер Усмонов бошқа бир қатор россияликлар қатори Россия президенти Владимир Путиннинг 11 июндаги фармони билан “За благодеяние” нишони билан мукофотланди.\nФармонда айтилишича, миллиардер “Хайрия ишлари ва жамоатчилик фаолиятига қўшган катта ҳиссаси ва учун” тақдирланган.\nAлишер Усмонов Россия футбол иттифоқигa ёрдaм сифaтидa 300 миллион рубл aжрaтгани, жорий йилнинг феврaль ойидa Фaбио Кaпеллонинг етти ойлик мaошини тўлaш учун 400 миллион рубл aжрaтгaн эди. Шунингдек, у 2015 йилнинг 17 июнь куни америкалик генетика олими Жеймс Уотсонга унинг Нобель медалини қайтаргани тўғрисида Озодлик хабар берган эди.\nАлишер Усмонов ва у бошқараётган “Санъат, фан ва спорт” хайрия жамғармаси 2015 йили Россиянинг “Йил ҳомийси” унвонига сазовор бўлган эди.\nПетербургда бўлиб ўтган IV Халқаро маданий форумнинг махсус комиссияси Алишер Усмоновнинг Россия маданиятига қўшган ҳиссаси учун тақдирлаганини маълум қилган.


Истиғфор ва унинг фойдалари - Fitrat.uz\nБош саҳифа / Руҳий тарбия / Истиғфор ва унинг фойдалари\nMart 10, 2020\tИстиғфор ва унинг фойдалариda fikr bildirishni o'chirish 231 Кўришлар\nАбдуллоҳ ибн Аббос розияллоҳу анҳу Расулуллоҳ соллаллоҳу алайҳи ва салламдан ривоят қилади: “Кимда-ким кўп истиғфор айтса, Аллоҳ ўша (банда) учун ҳар қандай ғам-ташвишдан қутулиш, тангликдан чиқиш йўлини (пайдо) қилади, уни ўзи ўйламаган томондан ризқлантиради” (Абу Довуд, Аҳмад, Табароний, Ҳоким ривоят қилган ).\nГуноҳ банда бошига ғам-ташвиш келтиради. Турли муаммолар, дилхираликлар гуноҳлар туфайли пайдо бўлади. Мана шу муаммонинг давоси тавба, истиғфордир.\nФараз қилинг: бир одам бошига оғир мусибат тушди, кутилмаганда боши берк кўчага кириб қолди. Нима қилишни билмаяпти. Мана шундай пайтда истиғфор асқотади. Банда “Астағфируллоҳ, астағфируллоҳ”, деб Аллоҳга юкинса, Меҳрибон Парвардигор унга ёрдам беради. Аллоҳ неъматларига шукр қилган, Унга ҳамду сано, истиғфор айтган бандани қийин дамларда кўмаксиз қолдирмайди.\nОйлик маоши кечикаётган, савдосидан барака кўтарилган одам истиғфор айтса, ишлари юришиб кетади. Аллоҳ кўп истиғфор айтган бандани хаёлига келмаган томондан ризқлантиради.\nҚарзга ботган ёки бировга қарз бериб, пулини ололмай юрган одам ҳам истиғфор билан муродига етади.\nАгар оилада нотинчлик бўлса, эр-хотин ўртасида келишмовчилик чиқса ёки фарзандлар итоатсизлик қилиб, катталар гапини икки қилса, истиғфор айтилади.\nБаъзида инсоннинг моддий ҳолати яхши бўлсаям негадир қалби безовта бўлаверади, пули бор, ошна-оғайнилари, таниш-билишлари бисёр, негадир қалби нотинч. Мана шундай пайтда ҳам истиғфор айтилса, кўнгилдаги ғашлик арийди. Кўп истиғфор айтган инсон ўзини анча енгил ҳис қилади. Чунки ҳар сафар истиғфор айтилганида дилдаги қора доғлар ювилади, дилхиралик барҳам топади.\nБойми, камбағалми, ёшми, қарими, ҳар бир инсон истиғфор айтишга муҳтож. Сабаби оддий: инсон ожиз ва заиф. Ҳаётда ҳар қандай муаммони чангал-чангал пул билан, казо-казо таниш-билишлар билан ҳал этиб бўлмайди. Дунёда пул билан ҳам битмайдиган ишлар жуда кўп.\nХуллас, истиғфор айтиб қийин вазиятлардан чиқиб кетиш, муаммоларни ҳал этиш мумкин. Аллоҳ бизга шундай имконият берган. Бунинг учун Аллоҳга ҳамду санолар айтамиз.\n“Истиғфорнинг 40 хосияти, Салавотлар” китобидан\nАввалги “Шаҳидлик” ниқобидаги қотиллик\nКейинги Покиза аёлга туҳмат қилиш – оғир гуноҳ\nIyun 22, 2017\t10,440\nAvgust 16, 2017\t6,873


“Постда” нашрига кўра, полковник Саидкарим Нишонбоев Ўзбекистон ички ишлар вазири ўринбосари лавозимига тайинланган.\nПолковник Алишер Эргашев Ўзбекистон ИИВ Ҳуқуқбузарликларнинг олдини олиш бош бошқармаси бошлиғи этиб тайинланган.\nФарғона ИИБ Ҳуқуқбузарликларни олдини олиш бошқармаси бошлиғи лавозимига подполковник Фарруҳ Ўсаров, Фарғона шаҳар Ички ишлар бошқармасига подполковник Раҳмонали Мусаев, Қўқон ИИБга — подполковник Азимжон Юлдашев, Қувасой ички ишлар бўлимига — подполковник Қудратжон Ўринбоев, Учкўприк туман ИИБга — подполковник Зиёҳидин Ғафуров тайинланган.\nҚорақалпоғистон Ички ишлар вазирлиги тизимида ҳам ўзгаришлар бўлди.\nҚорақалпоғистон ички ишлар вазирининг янги ўринбосари лавозимини эса Айтбай Темирханов эгаллаган.\nУшбу лавозим ўзгаришлари Шавкат Мирзиёев Ўзбекистон мувақат президенти этиб тайинланганидан ўн кун ўтиб амалга ошмоқда.\nЎзбекистон президенти вазифасини вақтинча бажарувчи, Ўзбекистон Бош вазири Шавкат Мирзиёев "Ички ишлар органлари" тўғрисидаги қонунга имзо чекди.\nҚонунга мувофиқ, Ички ишлар вазирлиги бевосита мамлакат президентига бўйсунади.\nКеласи ойдан кучга кириши кутилаётган қонунда ИИВ тизимида хизмат қиладиган ходимларнинг ҳуқуқий ва ижтимоий муҳофазаси белгиланган.\nИчки ишлар ходимларининг ўқотар қуролдан фойдаланиш тартиблари қайд этилган.\nЎзбекистонлик ҳуқуқ ҳимоячилари, сиёсатшунослар ва халқаро ташкилотлар мустақиллик йилларидан буён милиция тўғрисида қонун йўқлигини қайта-қайта айтиб келишади.\nЎзбекистон расмий статистикасига кўра, сўнгги 9 ой ичида аҳолидан амалдорлар, ҳуқуқ-тартибот идоралари ва назорат органларига оид тушган 500 шикоятнинг ҳар бешинчиси ички ишлар ходимларининг ноқонуний хатти-ҳаракатлари устидандир.\nЭндиликда ИИВ тўғрисидаги қонун кучга кирса, сирада Ўзбекистон МХХ хизмати қолади. Зеро, Ўзбекистонда Миллий хавфсизлик хизмати тўғрисида ҳам шу пайтгача қонун қабул қилинмаган.


Шавкат Мирзиёев АҚШ пойтахтига етиб борди\n02:28 / 16.05.2018 83518\nЎзбекистон Республикаси президенти Шавкат Мирзиёевнинг АҚШга расмий ташрифи бошланди. Президент самолёти Вашингтондаги «Эндрюс» аэропортига қўнди. Шавкат Мирзиёевни АҚШ Давлат департаменти раҳбарияти ва бошқа расмий шахслар кутиб олди.\nПрезидент матбуот хизмати тарқатган расмий маълумотларга кўра, Шавкат Мирзиёев 16 май куни Оқ уйда АҚШ Президенти Дональд Трамп билан учрашади. Музокаралар аввал тор доирада, кейин кенг доирада бўлиб ўтади. Кенг доирадаги музокараларда Ўзбекистон ва АҚШ расмий делегацияси вакиллари иштирок этади, сиёсий, савдо-иқтисодий, инвестициявий ва бошқа соҳалардаги ҳамкорликни ривожлантириш масалалари муҳокама қилинади.\n16 май куни кечқурун Ўзбекистон томонидан расмий қабул маросими ўтказилади. Унда АҚШ маъмурияти раҳбарияти, вазирлик ва идоралар, йирик компания ва корпорациялар раҳбарлари иштирок этади.\nПрезидент 17 май куни Пентагонга ташриф буюриб, АҚШ мудофаа вазири билан музокара ўтказади. Капитолийда Конгрессменлар ва сенаторлар билан учрашиб, мамлакатларимиз ўртасидаги ҳамкорликни ҳар томонлама мустаҳкамлаш масалаларини муҳокама қилади.\nШавкат Мирзиёев Жаҳон банки Президенти билан ҳам учрашиб, мамлакатимиз иқтисодиётига инвестиция жалб этиш бўйича музокара олиб боради.\nЎзбекистон-АҚШ муносабатларида янги давр\n15-17 май кунлари Ўзбекистон Республикаси президенти Шавкат Мирзиёев АҚШга илк расмий ташрифини амалга оширади. Ташриф давомида Америка президенти билан учрашиб, ўзаро иқтисодий муносабатларни мустаҳкамлаш, шунингдек, минтақадаги сиёсий вазиятни муҳокама қилиш режалаштирилган. Ўзбекистон раҳбари ташриф доирасида Пентагон раҳбари ва Жаҳон банки раҳбарияти билан ҳам учрашувлар ўтказади. Ушбу ташриф давомида жами 8,5 миллиард долларлик шартномалар имзоланиши кутилмоқда.


Лидокаин маҳаллий қўллаш учун спрей – medu.uz – Дорилар ҳақида маълумотлар ўзбек тилида\nЛидокаин маҳаллий қўллаш учун спрей\nHome Йўриқномалар Лидокаин маҳаллий қўллаш учун спрей\nёрдамчи моддалар: енгил суюқ парафин, изопропил миристат, пропилпарабен.\nАмид тури маҳаллий анестетиги. Нерв импульсларини ҳосил бўлиши ва ўтишини блоклаш йўли билан маҳаллий анестезияни таъминлайди. Таъсир механизми нейронлар мембранасини натрий ионлари учун ўтказувчанлигини барқарорлаштирилиши билан боғлиқ. Бунда электрқўзғалувчанлик поғонаси ошади ва демак импульсларни ўтиши блокланади.\nСўрилиши: шиллиқ қаватларга маҳаллий қўлланганда лидокаиннинг дозаси ва қўйилган жойига қараб турли даражада сўрилади. Шиллиқ қаватлардаги перфузия тезлиги сўрилишига таъсир этади.\nТақсимланиши: Лидокаин яхши перфузияланадиган аъзоларда тақсимланади, шу жумладан буйрак, ўпка, жигар, юракда, шунингдек ёғ тўқимасига ўтади. Йўлдошга пассив диффузия йўли билан ўтади. Йўлдошдаги тақсимланиши препаратни ҳомилага кириши ва заҳарли даражага етиши учун етарли бўлиши мумкин. Лидокаин оналарда қўллангандан сўнг бир неча минут давомида йўлдошдан тез ўтиб ҳомиланинг қон оқимида пайдо бўлади.\nЛидокаин плазма оқсиллари билан боғланиши плазмадаги унинг ва альфа-1-ацид гликопротеинини (ААГ) концентрациясига кўп даражада боғлиқ. Лидокаинни 33-80% оқсиллар билан боғланиши тўғрисида хабарлар мавжуд. Бу уремияси бўлган беморларда, буйрак кўчириб ўтказилган реципиентлар ва ўткир миокард инфарктидан кейин препаратни оқсиллар билан боғланишни кучайишига ишора қилади. Охиргиси шунингдек ААГ даражасини ошиши билан характерланади. Оқсиллар билан юқори боғланиши эркин лидокаин таъсирини камайтириши ёки ҳатто препаратнинг қон плазмасидаги умумий концентрациясини ошишига олиб келиши мумкин.\nЧиқарилиши: тахминан 90% метаболитлар шаклида ва 10% ўзгармаган шаклда буйрак орқали чиқарилади. Ўзгармаган препаратни сийдик билан чиқарилиши қисман сийдикнинг рН га боғлиқ.\nНордон сийдик, препаратни сийдик билан чиқариладиган қисмини ошишига олиб келиши ҳақида хабар берилган. Жигар касаллиги бўлган пациентларда лидокаинни ярим чиқарилиш (Т½) даври давомийроқ бўлади.\nШиллиқ қаватларни маҳаллий анестезияси учун стоматология амалиётида, оғиз бошлиғи жарроҳлиги, ЛОР-амалиёти ва дерматологияда қўлланади.\nСпрей шиллиқ пардаларга пуркалади. Ҳар бир порция спрей пуркалишида юзага 5 мг лидокаин ажралиб чиқади. Дозаси кўрсатмалар ва анестезия қилинадиган юзага боғлиқ. Қон плазмасида лидокаинни концентрациясини ошиб кетишини олдини олиш учун қониқарли самара берадиган энг кичик дозани қўллаш лозим. Одатда 1-3 пуркаш етарли бўлади. Максимал доза – 70 кг тана вазнига 40 пуркаш (300 мг ёки тана вазнига 4.5 мг/кг).\nҚўлланиши Доза (пуркаш сони)\nЖигар ва/ёки юрак етишмовчилиги бўлган пациентлар учун дозани 40% га пасайтириш тавсия этилади. Спрей ишлатилганда флаконни вертикал ҳолатда тутиш керак.\nМаҳаллий реакциялар: ишлов берилаётган юзага ЛИДОКАИН спрей тушган заҳоти анестезияга эришилгандан кейин ўтиб кетадиган (1 минут давомида) ачишиш ҳисси бўлиши мумкин.\nМарказий нерв тизими (МНТ) томонидан: бош оғриғи, бош айланиши, уйқучанлик, қулоқларда шовқин, кам ҳолларда – қўзғалиш, эйфория, дезориентация, тремор, тиришишлар.\nЮрак-қон томир тизими томонидан: якка ҳолларда – артериал гипертензия брадикардия.\n– II ва III даражали AV блокада (юрак қоринчаларни рағбатлантириш учун зонд киритилган ҳоллардан ташқари)\n– Анамнезида тутқаноқсимон тиришишларнинг бўлиши\n– 12 ёшгача бўлган болалар\n– Жигар ва буйрак функциясини яққол бузилишлари\n– Лидокаинга бўлган юқори сезувчанликда қўллаш мумкин эмас.\nҚуйидаги препаратлар бир вақтда қўлланганда лидокаиннинг қон плазмасидаги концентрациясини пасайтиради: хлорпромазин, циметидин, пропранолол, циметидин, бупивакаин, хинидин, дизопирамид, амитриптилин, имипрамин, нортриптилин.\nIA синфи антиаритмик препаратлари (шу жумладан хинидин, прокаинамид, дизопирамид) билан бир вақтда қўлланганда QT интервалини узайиши ва жуда кам ҳолларда, AV блокадаси ёки қоринчалар фибриляцияси ривожланиши мумкин.\nПрокаинамид билан бир вақтда қўлланганда алаҳсираш, галлюцинация кузатилиши мумкин. ЛИДОКАИН нерв-мушак блокадасини чақирувчи препаратларнинг таъсирини кучайтириши мумкин, чунки улар нерв импульсларининг ўтказилишини камайтиради.\nГликозидлар билан интоксикация фонида ЛИДОКАИН AV блокадаси оғирлигини ёмонлаштириш мумкин.\nЭтанол ЛИДОКАИНнинг нафасни сусайтирувчи таъсирини кучайтиради.\nЖигар функцияси бузилган, қон айланишининг етишмовчилиги, артериал гипотензия, буйрак етишмовчилиги, тутқаноғи бўлган пациентларда препарат эҳтиёткорлик билан қўлланади. Бундай ҳолларда препаратнинг дозасини камайтириш лозим. Шиллиқ қаватларни шикастланишида, жуда қари ва/ёки ҳолсизланган кардиологик муаммоси пациентлар лидокаинга ўхшаш препаратларни қабул қилаётган бўлсалар, препаратни алоҳида эҳтиёткорлик билан қўллаш лозим.\nҲомиладорлик ва лактация даврида ЛИДОКАИНни фақат қатъий кўрсатмалар бўйича, она учун фойда ва ҳомила учун потенциал хавфни ҳисобга олган ҳолда қўллаш керак.\nСимптомлари: кўнгил айниши, қусиш, тери қопламларини рангпарлиги, психомотор қўзғалиш, тремор, клонико-тоник тиришишлар, коллапс, МНС сусайиши.\nДаволаш: МНС ва юрак-қон томир тизими томонидан намоён бўлган симптомларда тоза ҳаво билан таъминлаш, кислород бериш ва/ёки сунъий нафас ўтказиш лозим. Тиришишларни йўқотиш учун сукцинилхоллинни 50-100 мг ва/ёки диазепамни 5-15 мг дозада юбориш керак. Шунингдек қисқа муддатли таъсир этувчи барбитуратларни (натрий тиопентал) қўллаш лозим. Лидокаин дозасини ошириб юборилишини ўткир фазасида диализ самарасиз.\nБрадикардияда, ўтказувчанлик бузилишларида вена ичига 0,5-1 мг дозада атропин, симптомиметик препаратлар буюрилади. Юрак тўхтаб қолганида дарҳол юракни массаж қилиш керак.\nМаҳаллий қўллаш учун 5 % ли спрей, 15 мл пластмасса флаконда, механик пуркагич билан комплектда қўллаш бўйича йўриқномаси билан бирга картон қутида чиқарилади.


7 июль куни Қозоғистоннинг Олма-ота вилоятида туғилганига бир неча дақиқа бўлган фарзандини ҳожатхонага ташлаб кетган аёл қўлга олинди. Бу ҳақда “Qalampir.uz” хабар бермоқда.\nПолиция томонидан қўлга олинган аёл айбини тан олди ва кўрсатма берди. Унинг сўзларига кўра, аёл қизалоқни ҳожатхонада дунёга келтирган. Гўдак ҳожатхона тешигидан пастга тушиб кетганига амин бўлгач, аёл ювиниб, тараниб, худди ҳеч нарса бўлмагандек ётиб ухлаган.\nКеча онаси топилган гўдакнинг дунёга келганига бугун бир неча кун бўлди. Акша қишлоғида истиқомат қиладиган кекса аёлнинг айтишича, ховлининг орқа томонидан чирқириб йиғлаган гўдак овози эшитилган. Ҳожатхона ичига кирган аёл чуқурда йиғлаб ётган болани кўриб, қўрқиб кетган ва ёрдамга ўғлини чақирган. Биргаликда улар вақтинчалик қурилган ҳожатхонадаги оёқ ости тўшалган тахталарни олиб ташлашган ва чуқур ичидан болани чиқариб олишган. Ғаройиб “топилма” ҳақида тез ёрдам ва полицияга маҳаллий аҳоли вакиллари хабар беришган. Гўдак ўша заҳотиёқ шифохонага етказилган. Шифокорлар қизалоқнинг мияси чайқалгани, танасининг бир неча қисми кўкарганини қайд этишган. Ҳозир унинг аҳволи яхши.\nКеча, ўз жигарбандини ўлим билан юзма-юз ташлаб кетган аёл қўлга олинди. Қорасарой туманида истиқомат қилувчи 22 ёшли қиз, Акша қишлоғига бувисиникига фарзандини дунёга келтириш учун атай келганини, оила аъзоларидан ҳеч ким бу ҳақда хабар топишини истамаганини айтган. Тўлғоқ бошлангач, аёл ҳожатхона томон йўл олган ва бола туғилиб, ҳожатхона чуқурига тушиб кетганига амин бўлгач, ҳеч нарса бўлмагандек ювиниб пинакка кетган.\nМаълумотларга кўра, аёл турмушга чиқмаган ва фарзанди никоҳсиз туғилаётганини оила аъзолари билишини истамаган. Табиийки, унинг ҳомиладорлиги ҳақида бувиси ҳам билмаган. У яқинда фарзандли бўлишини барчадан яширишга уруниб шундай йўл тутган. Энди эса уни жиноий жавобгарлик кутмоқда.\n15:40 Қозон шаҳрида чақалоғини чиқинди идишига ташлаб кетган ўзбекистонлик аёл қўлга олинди